Fudbaleri TSC-a upisali su danas i šestu uzastopnu pobedu u Linglong Superligi Srbije, ukupno šesnaestu od početka sezone. Tim iz Bačke Topole danas je, u prvom meču 28. kola, kao gost savladao ekipu Proletera u Novom Sadu rezultatom 3:1, pa će prenoćiti na trećem mestu, sa istim brojem bodova, ali i utakmicom više od Vojvodine. TSC je poveo već u šestom minutu iz jedanaesterca koji je u gol pretvorio Nenad Lukić i taj gol je obeležio prvo poluvreme. Posle devet minuta igre u drugom poluvremenu, Proleter je izjednačio golom Jovanovića, ali onda glavnu ulogu preuzima najbolji strelac lige Vladimir Silađi. U 66. minutu postigao je svoj 16. gol u sezoni, za novo vođstvo TSC-a, a trijumf gostiju potvrdio je Đuro Zec, na asistenciju Silađija i posle lepe varke protivničkog igrača - 1:3. Večeras se igra još i meč između Voždovca i Napretka, njihov duel počinje u 20 časova. - - FK Proleter Novi Sad - TSC Ba\nEgzit: Razmatramo dodatno povećanje kapaciteta za festival\nNOVI SAD: Povodom današnje odluke Kriznog štaba o ukidanju ograničenja broja ljudi kada je u pitanju okupljanje na otvorenom prostoru, tim Egzit festivala potvrdio je Tanjugu da će u narednim danima razmotriti dodatno povećanje kapaciteta.\nNOVI SAD: Državna matura trebalo bi da se polaže u junu 2022. godine kao opšta, stručna ili umetnička i da zameni prijemni ispit na visokoškolskim ustanovama, a ministar prosvete nauke i tehnološkog razvoja Mladen Šarčević veruje da će državna matura promeniti način razmišljanja u Srbiji i da će ulaz na studije biti ''izražajniji''.\nNOVI SAD: Pripadnici Ministarstva unutrašnjih poslova u Beogradu uhapsili su A. B. (2002) zbog postojanja osnova sumnje da je izvršio krivično delo teška telesna povreda.\nZa unapređivanje višejezičnosti u Vojvodini 11 miliona\nNOVI SAD: Preko konkursa Pokrajinskog sekretarijata za obrazovanje, propise, upravu i nacionalne manjine – nacionalne zajednice i ove godine su dodeljena znatna sredstva za unapređivanje višejezičnosti na teritoriji AP Vojvodine gde su u službenoj upotrebi jezici nacionalnih manjina – nacionalnih zajednica.\nNa železničkoj deonici Stara Pazova - Novi Sad probijena je leva cev tunela "Čortanovci", u okviru izgradnje pruge za velike brzine između Beograda i Budimpešte.\nNOVI SAD: Pred novosadskim Višim sudom je iznošenjem završnih reči završeno ponovljeno suđenje petorici okrivljenih za distribuciju nekoliko kilograma marihuane i 100 grama kokaina u Novom Sadu.\nNOVI SAD: Virus je ušao u privatni gerontološki dom u Petrovaradinu, ali u Pokrajinskoj vladi napominju da ovaj slučaj posmatraju kao izolovani.\nUniverzitet u Novom Sadu: Elektronsko prijavljivanje kandidata\nNOVI SAD: Univerzitet u Novom Sadu saopštio je danas da će zahvaljujući aplikaciji budući studenti Ekonomskog, Poljoprivrednog, Tehnološkog i Građevinskog fakulteta imati mogućnost da konkursnu dokumentaciju za upis predaju od kuće.\nJedna osoba zaražena u domu za stare u Petrovaradinu\nNOVI SAD: Danas je među korisnicima privatne gerontološke ustanove „MASS GREEN HOUSE“ u Petrovaradinu, registrovan jedan slučaj pozitivan na infekciju COVID 19, saopštio je pokrajinski sekretar za socijalnu politiku, demografiju i ravnopravnost polova Predrag Vuletić.\nVAŽNO OBAVEŠTENJE ZA VOZAČE: Evo na kojim deonicama u Srbiji su planirani radovi na putevima\nOd petlje "Sirig" do petlje "Novi Sad sever", u smeru Sirig - Novi Sad izvodiće se radovi na rehabilitaciji kolovoza do 16. avgusta, a saobraćaj se odvija dvosmerno u pravcu ka Sirigu, saopštili su Putevi Srbije.\nPoslednji koncert u sezoni Opere SNP-a\nNOVI SAD: Nakon više od dva meseca rada "na distanci" koncertom orkestra Opere Srpskog narodnog pozorišta pod nazivom "OperaAlive" 4. maja biće zatvorena 159. sezona SNP-a, najavili su iz pozorišta.\nRadovi kod petlje Feketić, saobraćaj usporen\nBEOGRAD: Na auto-putu E-75, pravac Novi Sad-Subotica, u smeru ka Novom Sadu, u blizini petlje Feketić do 15. avgusta se izvode radovi na sanaciji kolovoza.\nU kanalu DTD pronađeno telo nestalog lađara\nNOVI SAD: Policija je juče poslepodne pronašla telo Marka Paleževića (22) koji je, kako javlja portal nsuzivo, poslednji put viđen u petak, 29. maja, nakon što je napustio brod “Apatin” na kanalu DTD.\nGO SNS NS: Nova parking mesta problem, krađa 4 miliona evra nije\nNOVI SAD: Da se marksista i kriminalac, a trenutno potpredsednik Narodne stranke Borislav Novaković, nalazi na kraju političke karijere koju su obeležile jedino afere, dokaz je i današnja izjava na sajtu www.direktno.rs, navodi se u saopštenju Gradskog odbora SNS-a.\nNovaković: Novi Sad pretvaraju u grad betona, nereda i haosa\nPotpredsednik Narodne stranke Borislav Novaković rekao je danas da najava o pretvaranju 4.000 kvadrata zelenih površina na novosadskom Bulevaru Evrope u parking mesta, govori o tome da gradonačelnik Miloš Vučević i naprednjačka vlast u gradu „apsolutno ne razumeju na koji način bi trebalo voditi računa o Novom Sadu i njegovim građanima“.\nVirtuelna izložbom Galerija Matice srpske slavi rođendan\nNOVI SAD: Galerija Matice srpske obeležiće svoj rođendan, 1. jun, predstavljanjem izložbe dečjih radova u virtuelnom svetu tokom čitave nedelje, sopštili su iz Galerije Matice srpske.\nNOVI SAD I ARHITEKTURA Pogled na gradske hramove\nU istoriji gradova oduvek su postojala mesta i lokacije sa kojih se mogla videti njihova struktura i fizički oblik.\nTEMA DNEVNIKA Rodili ih, odgajali, pa postali žrtve\nNOVI SAD: Novosadski lekar Zoran K. (48), koji je osumnjičen da u subotu ujutru u vikendici u naselju Doka, u Sremskim Karlovcima, hicima iz lovačke puške ubio je svoje roditelje Ljubodraga (77) i Gordanu (66), biće danas priveden na saslušanje pred višim javnim tužiocem u Novom Sadu.\nU Novom Sadu uhapšene dve osobe zbog droge\nNOVI SAD: Policija u Novom Sadu zaplenila je oko 3,5 kilograma narkotika i uhapsila D. K. (30), zbog sumnje da je učinio krivično delo neovlašćena proizvodnja i stavljanje u promet opojnih droga, saopštila je Policijska uprava u Novom Sadu.\nNOVI SAD: Pas kome je 12-godišnji dečak pre nekoliko dana zakucao ekser u glavu, je uginuo.\nPredsednik Srbije Aleksandar Vučić izjavio je da bi kompletna brza pruga od Beograda do Budimpešte trebalo da bude završena do 2024. godine i da će od tada putovanje između ta dva grada trajati dva sata i 45 minuta. On je u subotu, sa ambasadorkom Kine u Beogradu Čen Bo, obišao gradilište deonice te pruge Beograd-Stara Pazova. "Do avgusta ćemo završiti deonicu Beograd-Novi Sad, kada ruske kompanije završe svoj deo posla, tada ćemo do Novog Sada vozom putovati pola sata. Odmah nakon toga, do 2024. godine treba da završimo i relaciju Novi Sad-Subotica, a Mađari bi u istom periodu trebalo da završe svoju deonicu do granice", rekao je Vučić. Vučić je dodao da bi želeo da se brza pruga produži do Niša i Preševa, što bi trebalo da bude, kako je rekao, "gotovo izvesno ako se postignu dobri ekonomski rezultati". Ambasadorka Kine u Beogradu Čen Bo rekla je da kineske kompanije nisu zaustavile proizvodnju u Srbiji ni zbog epidemiološke situacije. "Uverena sam da će sve kompanije uloži\nMALI BORAC! Kaji je operacijom izvađen EKSER IZ GLAVE, veterinari kažu da su naredni dani kritični za nesrećnog psa\nPovodom Mihizove nagrade objavljene drame Tijane Grumić\nNOVI SAD: “Moćni rendžeri ne plaču”, “Kepler 452-B”, “Stvaranje čoveka” - drame su Tijane Grumić koje su upravo izašle iz štampe, objedinjene u knjizi koju je, povodom dobijanja Mihizove nagrade za dramsko stvaralaštvo, objavila Srpska čitaonica Irig, Fond “Borislav Mihajlović Mihiz” i “Eustahija” Irig.\nUčesnici Nomusa u Galeriji Matice srpske\nNOVI SAD: Galerija Matice srpske, koja je nedavno otvorila vrata za posetioce, trenutno je domaćin i muzičarima, koji će se u njenom prostoru ponovo naći na koncertnom podijumu, i osetiti radost zajedničkog sviranja, nakon pauze zbog pandemije.\nJeftiniji struja i gas za više ugroženih porodica\nNOVI SAD: Već nekoliko godina najsiromašniji građani Srbije imaju mogućnost da deo potrošene električne energije ili prirodnog gasa koriste besplatno, a da bi neko domaćinstvo moglo koristiti tu beneficiju, mora steći status energetski ugroženog kupca.\nLalatović još godinu dana trener FK Vojvodina\nNOVI SAD: Kao što je to i najavljivano, Nenad Lalatović i Fudbalski klub Vojvodina potpisali su novi ugovor, po čijim će odredbama sjajni trener i u narednih godinu dana predvoditi crveno-beli tim iz Novog Sada.\nOperaAlive za kraj 159. sezone Opere SNP-a\nNOVI SAD: U petak u 19 časova, pokrajinski sekretar za kulturu, javno informisanje i odnose s verskim zajednicama Dragana Milošević prisustvovaće koncertu orkestra Opere Srpskog narodnog pozorišta pod nazivom „OperaAlive“. Time će, nakon više od dva meseca rada „na distanci“, biti zatvorena 159. operska sezona.\nNOVI SAD: Trener fudbalera Vojvodine Nenad Lalatović izjavio je da očekuje tešku utakmicu u polufinalu protiv Čukaričkog, ali se nada da njegov tim može da dođe do finala Kupa Srbije.\nPolicijskom inspektoru okrivljenom za mito tri godine zatvora\nNOVI SAD: Suspendovani policijski inspektor Zoran Danilovac (43) iz Novog Sada, koji je okrivljen da je primio mito, je osuđen pred Posebnim odeljenjem novosadskog Višeg suda na tri godine zatvora.\nKorak bliže bržem putovanju: Probijena leva cev tunela Čortanovci\nNa deonici Stara Pazova - Novi Sad danas je probijena leva cev tunela "Čortanovci", u okviru izgradnje pruge za velike brzine između Beograda i Budimpešte.\nNOVI SAD: Ukupan promet preko Produktne berze ove nedelje iznosio je 908 tona robe što je finansijska vrednost od 21,4 miliona dinara, navodi se u današnjem izveštaju Produktne berze.\nMihajlović: Probijanje tunela Čortanovci-korak bliže ka bržem putovanju\nČORTANOVCI: Ministarka građevinarstva, saobraćaja i infrastrukture Zorana Mihajlović izjavila je danas da je probijanje leve strane tunela "Čortanovci" na železničkoj deonici Stara Pazova - Novi Sad, još jedan korak bliže da građani Srbije putuju vozom od Beograda od Novog Sada za 30 minuta.\nVojvodina u subotu u Ivanjici gostuje Javoru\nNOVI SAD: U nastavku Suprelige Srbije fudbaleri Vojvodine u subotu u 14 časova gostuju u Ivanjici domaćem Javoru.\nDanas je poslednji dan za prijavu za 100 evra državne pomoći\nNOVI SAD: Rok za prijavljivanje građana za državnu pomoć u iznosu od 100 evra u dinarskoj protivvrednosti ističe danas u ponoć.\nU petak probijanje leve cevi tunela Čortanovci\nBEOGRAD: Na železnickoj deonici Stara Pazova - Novi Sad u petak će biti probijena leva cev tunela "Cortanovci", u okviru izgradnje pruge za velike brzine između Beograda i Budimpešte, najavljeno je iz preduzeća "Infrastrukture železnice Srbije".\nNOVI SAD: Trener fudbalaera Vojvodine Nenad Lalatović, posle plasmana u polufinale Kupa Srbije, rekao je da njegov tim zaslužuje da osvoji trofej ove sezone.\nRadojević obišao gazdinstva u Silbašu i Despotovu\nNOVI SAD: Pokrajinski sekretar za poljoprivredu, vodoprivredu i šumarstvo dr Vuk Radojević posetio je dva registrovana poljoprivredna gazdinstva u Silbašu i Despotovu, u opštini Bačka Palanka, koja su korisnici pokrajinskih subvencija.\nNovi Sad je doživio urbanističku katastrofu, gradi se bez arhitektonskih kriterijuma, važno je zagraditi kvadrate i prodati.\nLađar iz okoline Šapca nestao u Novom Sadu\nNOVI SAD: Do posle podne još nije pronađen mornar Marko Paležević (22) ko okoline Šapca, kojem se gubi svaki trag od petka kad je pošao u Novom Sadu u nabavku.\nTELO MUŠKARCA IZVUČENO IZ BEGEJA: Istraga zrenjaninske policije u toku, telo poslato na obdukciju u Novi Sad\nNOVI SAD: Sutra se zatvara privremena bolnica na Novosadskom sajmu u kojoj su bili smešteni pacijenti oboleli od virusa kovid 19 sa blažom kliničkom, saopštila je Pokrajinska vlada.\nZa budući novosadski most, koji će Dunav premostiti uzvodno od postojeća tri i biti sastavni deo zapadne obilaznice grada, završen je generalni projekat.\nNovi Sad uz Bokserski klub Vojvodina\nTrening Bokserskog kluba Vojvodina posetio je sekretar za sport u gradskoj vladi Novog Sada Ognjen Cvjetićanin. Tim gestom Gradska uprava Novog Sada stavila je jasan znak da je grad uz naš najtrofejniji bokserski klub svih vremena i da će nastaviti sa potporom za postizanje još boljih rezultata na domaćoj i međunarodnoj sceni.\nDelovi starog Novog Sada bili su direktno vezani za porodične bašte pa bi se moglo čak reći da je grad nastao na baštama.\nNOVI SAD - Zoran Komatović (48) iz Novog Sada, jutros je u vikendici u naselju Doka, hicima iz lovačke puške ubio je svoje roditelje Ljubodraga (77) i Gordanu (66).\nPredsednik Srbije Aleksandar Vučić izjavio je danas da bi kompletna brza pruga od Beograda do Budimpešte trebalo da bude završena do 2024. godine, što bi značilo da će se od tada izmedju dva grada putovati dva sata i 45 minuta.On je danas tokom obilaska gradilišta deonice te pruge Beograd-Stara Pazova kazao da će do kraja godine završiti taj deo pruge, a da će do kraja marta ona biti "slobodna za vožnju"."Do avgusta ćemo završiti deonicu Beograd-Novi Sad, kada ruske kompanije završe svoj deo posla, tada ćemo do Novog Sada vozom putovati pola sata. Odmah nakon toga, do 2024. godine treba da završimo i relaciju Novi Sad-Subotica, a Madjari bi u istom periodu trebalo da završe svoju deonicu do granice", rekao je Vučić.Vučić je dodao da se trenutno grade četiri deonice auto-puteva u Srbiji, a da bi želeo da se brza pruga produži "do Niša i Preševa", što bi trebalo da bude "gotovo izvesno ako se postignu dobri ekonomski rezultati".On je rekao da je pad privrednih aktivnosti u Srbiji tokom\nTvoja reč, Jelena Stanarević (24) – odbojkašica u svetu programera\nNOVI SAD: Premda joj je odbojka najveća ljubav kojom je profesionalno želela da se bavi, Jelena Stanarević (24) iz Novog Sada na nagovor roditelja diplomirala je Računarstvo i automatiku na FTN-u i tako ušla u svet programiranja.\nDržavne plate 10.000 dinara jače od privatnih\nNOVI SAD: Po podacima Republičkog zavoda za statistiku, zaposleni u Srbiji su, u proseku, u martu zaradili 59.681 dinar. Toliko je iznosila prosečna plata, koja predstavlja sliku svih isplaćenih zarada u toku jednog meseca i izračunava se na osnovu iznosa obračunatih zarada i broja zaposlenih.\nPosle pauze od 76 dana biće nastavljeno takmičenje u Super ligi Srbije, a do kraja će se odigrati samo četiri kola, bez plej-ofa i plej-auta. "Očekujem vrlo tešku utakmicu. Odlično poznajem Vojvodinu, sjajan su tim. Bio sam njihov član u prvom delu sezone, dobro se sećam i utakmice na Banovom brdu, kad je bilo 0:0. Obzirom da oba tima imaju ambicije da naredne sezone nastupaju u Evropi, verujem da nas čeka kvalitetan meč", rekao je Eze, prenosi klub. Derbi meč igraće se u Novom Sadu, gde će Vojvodina sutra od 17.00 dočekati Čukarički, u duelu dve ekipe koje se bore za plasman u Evropu. "Naravno, bio bih presrećan ukoliko moj sadašnji tim ostvari pobedu. Dobro smo trenirali, slušali sve što nam stručni štab priča. Idemo u Novi Sad u pozitivnom raspoloženju, nadam se da ćemo se tako i vratiti", rekao je Eze. - - Nigerijac je, zbog povrede, u dresu Čukaričkog odigrao do sada samo dva meča. "Na nesreću, imao sam problema s\nNovi Sad je prošle godine poneo nezvaničnu titulu evropske prestonice višeplodnih trudnoća jer se u Kliničkom centru Vojvodine rodilo rekordnih 200 parova blizanaca. Ako je suditi po noći između ponedeljka i utorka kada je na svet stiglo pet parova bliznaca, ova godina će biti rekordna.\nPokrajinska vlada: Interaktivne table za sve škole i domove učenika\nNOVI SAD: Pokrajinska vlada realizovala je akciju „Pametna tabla u svaku školu“, u okviru koje je obezbedila interaktivne table sa projektorom za sve osnovne i srednje škole i domove učenika u AP Vojvodini, ukupne vrednosti 70,4 miliona dinara, s ciljem modernizacije i digitalizacije u oblasti obrazovanja.\nNOVI SAD: Zajednica profesionalnih pozorišta Srbije, koja okuplja šesnaest institucionalnih pozorišta van Beograda i Vojvodine, na sednici posvećenoj normalizaciji rada teatarskih ustanova nakon pandemije, održanoj 20. maja u Kruševačkom pozorištu, iznela je stav da su članovi teatri spremni da nastave rad na pripremi novih projekata, kao i izvođenju predstava sa aktuelnog repertoara, na scenama, kao i u alternativnim, otvorenim prostorima, odmah po dobijanju jasnih i preciznih preporuka od strane nadležnog ministarstva, u vezi sa uslovima pod kojima se mogu organizovati probe i predstave.


Novi potresi u Austriji - Glas Srpske\nNovi potresi u Austriji\nTanjug 21.05.2019 19:40\nBeč - Predsjednik Austrije Aleksander van der Belen, na zahtjev kancelara Sebastijana Kurca, otpustio je ministra unutrašnjih poslova Herberta Kikla.\nAleksander van der Belen je prihvatio ostavke ostalih ministara iz redova Slobodarske partije Austrije (FPO), a Kurc je najavio da će Austrija dobiti prelaznu ekspertsku vladu.\nKikl je prvi ministar u istoriji Austrije koji je otpušten iz jedne vlade.\nKancelar Kurc zatražio je od predsjednika Austrije otpuštanje ministra Kikla, jer smatra da ne može biti na čelu ministarstva policija koje treba da vodi istragu u slučaju afere oko doskorašnjeg šefa Slobodarske partije Austrije (FPO) Hajnc-Kristijana Štrahea vezano za video snimke, u kojima već bivši vicekancelar jednoj navodnoj nećaki ruskog milijardera nudi državne poslove za finansijsku podršku njegovoj stranci.\nNa zajedničkoj konferenciji za novinare, Van der Belen je saopštio da je prihvatio prijedlog Kurca za otpuštanjem Kikla, da je prihvatio i zahtjev za ostavkom ministara i državni sekretar iz redova FPO, a da je ministarka inostranih poslova Karin Knajsel najavila da nastavlja rad.\nKnajsel je u vladu ušla preko FPO, ali kao nestranačka ličnost i ona ne podleže odlukama stranačkih tijela.\n“Ovih dana kročili smo na nepoznate terene. Nikada se ovako nešto nije dogodilo u Austriji, a činim mi se da ne treba da postoji zabrinutost, jer se ovih dana pokazala sva elegancija i ljepota našeg Ustava. Svaki korak koji se sada preduzima je predviđen Usavom i ja ću paziti da on bude poštovan. Moja je želja da se sve što se bude dešavalo u prelaznom periodu do izbora bude na dobrobit građana”, objasnio je Van der Belen, dodajući da djelotvornost države mora biti obezbijeđena.\nPrenio je da je dao nalog kancelaru da pronađe nove ministre, kako bi ih on imenovao.\nTe ličnosti, kako je istakao, koji će voditi državu u prelaznoj fazi, treba da budu eksperti kako bi se vratilo povjerenje građana u politiku.\n“To moraju biti nadpartijski priznate osobe, od integriteta. Svaki prijedlog ću lično provjeriti i sa svakim obaviti razgovor”, najavio je on.\nAustrijski predsjednik je rekao da je time preduzet prvi korak za izlazak iz krize koja je nastala na osnovu neprihvaljitvog ponašanja pojedinih na Ibici.\nUkazao je da je imao razgovore sa predstavnicima parlamentarnih partija i da su oni bili konstruktivni, te da su svi istali da im je važna stabilnost zemlje do prijevremenih izbora.\n“To će barem jedna zajednička osnova, a za dalje će biti potreban koncenzus. Potrebno je vratiti dijalog među demokratski izabranim predstavnicima, da jedni drugima prilazimo, i da na kraju donosimo državničke odluke”, poručio je šef austrijske države.\nPojedine opozicione stranke, među kojima i najveća - Socijaldemokratska partija (SPO) najavile su da će u parlamentu zatražiti izglasavanje nepovjerenja vladi Kurca.\nVan der Belen, upitan da li smatra da će vlada opstati nakon sjednice parlamenta u ponedjeljak, gdje će biti riječi o povjerenju, istakao je da očekuje da će poslanici sve obazrivo izvagati i tako se ophoditi prema situaciji, a prema današnjem stanju očekuje da će nova prelazna vlada ostati do izbora.\nKancelar Kurc je rekao da je ovo izazovno vrijeme, koje je međutim savladivo.\nUkazao je da ga je afera, zbog koje su uslijedile ostavke, nakon čega je moralo doći i do prekida koalicije, stvorila nestabilnu situaciju i naštetila ugledu zemlje u svijetu.\nPrema njegovim riječima, zbog toga je neophodna transparentna istraga svih optužbi i uspostavljanje stabilnosti.\nTo sve, kako ističe, može najbolje funkcionisati sa delotvornom vladom.\n“Dobio sam nalog nakon ostavki i otkaza minsitru da popunim te funkcije sa ekspertima. Radi se o prelaznoj vladi u kojoj će biti stručne ličnosti”, naglasio je Kurc.\nAustrijski kancelar je najavio da će još tokom današnjeg dana proslijediti predsjedniku svoje prijedloge, te objasnio da se radi o aktuelnim i bivšim visokim državnim službenicima.\n“Mislim da je ovaj korak važan da bi se osigurala stabilnost u Austriji, ali i da bi Austrija u EU ostala djelotvorna, jer vlada ma odgvornost kako za Austriju tako i za EU”, podvukao je on.\nNa brojna pitanja novinara, koja su po prvi put bila dozvoljena od izbijanja afere koja je dovela do rušenja koalicije, Kurc je rekao da prelazna vlada vršiti dužnost do uspostavljanja nove.\nUpitan da li će u utorak biti na sjednici EU, pošto se u ponedjeljak glasa nepovjerenje njegovoj vladi, Kurc je odgovorio da se niko u tijelima EU od njegovih kolega neće čuditi ako dođe, ali da bi se mnogi čudili da na sastanak ne dođe.


Rusija predstavila svoje adute na sajmu Parner 2021\nTim povodom generalni direktor ove kompanije Aleksandar Mihejev je istakao je da će ova manifestacija dati novi zamah rusko-srpskoj bilateralnoj vojno-tehničkoj saradnji\nŠtandovi sa ruskom vojnom opremom uvek su bili i ostali atrakcija na svim svetskim sajmovima naoružanja. Na ovogodišnjem desetom jubilarnom međunarodnom sajmu naoružanja i vojne opreme u Beogradu, kompanija Rosoboroneksport predstavila je najnovije modele savremenog protivvazdušnog raketnog sistema „Viking“, bespilotne letelice „Orlan-10E“ i mnogofunkcionalnog aviona-amfibije Be-200, koji je je učestvovao u gašenju požara širom Evrope, i u Srbiji.\nSNAŽNIJA SARADNJA RUSIJE I SRBIJE\nGeneralni direktor Rosoboroneksporta Aleksandar Mihejevjev rekao je da poslednjih godina zahvaljujući naporima i stavu predsednika Republike Srbije Aleksandra Vučića nivo saradnje između naših zemalja je značajno porastao.\n- Obim i spektar pitanja danas se značajno izdvajaju na evropskom tržištu i imaju stabilno pozitivan vektor rasta. Radimo na temama za sve vidove i rodove oružanih snaga u okviru direktnih isporuka proizvoda, industrijskog partnerstva, kooperacije, između ostalog i u interesu trećih zemalja, kao i u okviru uvoza srpskih proizvoda u Rusiju.\nGlavna atrakcija na štandu je izviđačko-udarna bespilotna letelica „Orion-E, oklopno vozilo BT-3F, zatim napravljen na bazi najnovije unificirane borbene platforme „Bumerang“ oklopno vozilo K-16 kao i borbeno vozilo pešadije K-17. Takođe, jedinstveni na svetskom tržištu posetiocima su predstavljeni i lagani amfibijski tenk „Sprut-SDM1“, reaktivni višecevni bacač projektila „Tornado-G“, vozilo iz porodice „Tajfun-K“, kao i čamci projekta 031160E i BK-16E.\nOcenjujući ovogodišnju ponudu na Sajmu naoružanja ambasador Rusije u Srbiji Aleksandar Bocan Harčenko rekao je za Sputnjik da je izložba veoma zanimljiva ali da bi se u ovom slučaju oslonio na mišljenje ruskih stručnjaka koji su došli u Beograd i koji kažu da su srpski vojnotehnički proizvodi veoma jasan i naglašen napredak.\n„Oni su rekli da je u odnosu na prošlu godinu, ovo velika razlika što svara dodatne pooljne uslove za našu biletarnu saradnju na višem nivou. Što se tiče isporuka sa naše strane imamo ugovor a biće još, i mi smo otvoreni za razgovor. Moguće je očekivati da će saradnja Srbije sa Rusijom postati još snažnija i uticajnija, i u Evropi i na celoj zemaljskoj kugli“.\nNa štandu Rosoboroneksporta svoje proizvode prezentuju ruska preduzeća. TPK „Argus-NB“ je izložio liniju termovizijskih nišana različite namene, „Dedal-NB“ AD optički i televizijski nišan, GK „Stilsoft“ autonomne komplekse za video o teplovizijsko posmatranje „AVANPOST“ i „MUROM“, kao i sistem za zaštitu i video posmatranje produženog perimetra „VIDEOZASLON“. Kompanija „Polus-ST“ je prikazala makete mobilnog alarmnog sistema „KAJMAN“ i sistem zaštite perimetra „Radio barijera“.\nNa štandu su prikazane i makete 30 mm borbenog modula na daljinsko upravljanje 32V01 i 57 mm automatskog lakog topa AU-220M, koji su montirani na srpskoj oklopnoj tehnici. Po rečima ruskih stručnjaka ovo je sjajan primer i pokazatelj mogućnosti saradnje ruskih i srpskih proizvođača odbrambenih proizvoda.\nU okviru ove jedinstvene ruske izložbe Rosoboroneksport je organizovao štandove za holdinge Državne korporacije Rosteh Tehnodinamika i Švabe. Kompanije u sastavu Tehnodinamike posetiocima sajma su prikazale široku lepezu municije za različite vrste oružja i vojne tehnike, dok je Švabe predstavila proizvode u okviru deverzifikacije proizvodnje proizvoda civilne namene.\nrusko naoružanje Rusija vesti Beograd vesti Srbija vesti sajam naoružanja Partner 2021


Okupili se ispred Narodne skupštine RS: Policijski službenici traže pravo da se odreknu duplog ratnog staža\n09. Feb 2021 15698\nPolicijski službenici koji su tokom rata bili pripadnici vojske Republike Srpske odnosno MUP RS, a imaju prebivalište u Srpskoj, trenutno zaposleni u tri tijela – SIPA, Granična policija i Direkcija za koordinaciju policijskih tijela, traže mogućnost da se odreknu duplog ratnog staža.\nOni su se okupili danas ispred Narodne skupštine Republike Srpske u Banjaluci, kako bi zatražili od narodnih poslanika da njihove zahtjeve uvrste u raspravu uz njihove konsultacije.\nPolicijski službenik Direkcije za koordinaciju policijskih tijela, koji ispred grupe policijskih službenika zadužen za odnose sa medijima, Radovan Marčeta, kaže da je glavni problem što se ovi službenici ne mogu odreći duplog ratnog staža.\n– Jedini smo policijski službenici u RS i u BiH kojima je uskraćeno pravo da se mogu odreći duplog ratnog staža i nismo uvršteni u petogodišnji prosjek prilikom odlaska u penziju – kaže Marčeta.\nNapominje da su Oružane snage BiH uvrštene u pet najboljih godina u službi gdje ljudi imaju najviše činove i time ostvaruju pravo na najveću penziju.\n– Nama je to pravo uskraćeno. MUP RS ima to pravo, mogu se odreći duplog ratnog staža, mi se ne možemo odreći. Isti ovakav problem su imali i policajci u Federaciji BiH – ističe Marčeta.\nDodaje da traže pravo da se izjednači sa pravom svih policijskih službenika kako u RS tako i u BiH, odnosno Federaciji BiH.\n– Zato što mi svi u fond PIO uplaćujemo istu osnovicu koja iznosi 18,5 posto, bez obzira u kojoj policijskoj agenciji radimo, postavlja se pitajne zašto jedni imaju to pravo, a mi nemamo. Kod nas policajaca u RS imamo problem sa članom 39, nama je stečeno pravo nametnuto kao obaveza. Nama taj ratni staž računaju u duplom iznosu, osam godina, a nama firma u tim godinama ne uplaćuje osnovicu za platu, mi smo ugroženi na osnovu dva tri osnova – objasnio je Marčeta.\nNapomenuo je da se nisu okupili ispred Narodne skupštine kako bi rušili institucije Republike Srpske, te da ne pripadaju nijednoj političkoj opciji.\nOd brodskih delija za Slobodana još 1.300 KM\nTokom vikenda rođeno 14 beba


► Đilas upozorio direktora BIA da krši zakon i vređa opozicione političare\nPredsednik Stranke slobode i pravde (SSP) Dragan Đilas je danas upozorio direktora Bezbednosno-informativne agencije (BIA) Srbije, Bratislava Gašića, "da kad šef BIA govori o opozicionom političaru time krši zakon, jer je to apsolutno zabranjeno nekome ko vodi tajne službe jedne države".\nSSP je saopštila da je Đilas reagovao na to što je Gašić vređao predsednika kruševačkog odbora SSP Ivana Mandića.\nOtvarajući trim-stazu u Kruševcu, Gašić je uz to, prenela je SSP, rekao "da iz inata neće da se rekonstruiše škola dok ne bude sve skockano".\n"Ko si ti Bratislave Gašiću da odlučuješ da li če se rekonstruisati neka škola u Srbiji ili ne?" - pitao je Đilas i naveo da tu rekonstrukciju lokalna vlast obećava godinama.\n"Ti si šef srpske tajne službe i tvoj posao je da, kao neki tvoji prethodnici, snabdeš policiju podacima o narko dilerima i ozbiljnim kriminalcima, pa da hapsite kao što su se nekad hapsili i podizale optužnice protiv Šarićeve grupe, Joce Amsterdama, Kristijana Golubovića, Stanka Subotića", naveo je Đilas.\nMeđutim, rekao je Đilas, "umesto da to radi, on (Gašić) otvara trim staze i pljuje po opoziciji".\nO Gašiču je pitao: "Kako je čovek koji je do juče prodavao kafu i čije su sve firme otišle u stečaj, uopšte došao na čelo BIA?".\n"Bratislave Gašiću, tog istog Ivana Mandića koga danas vređaš, zvao si na sastanak i objašnjavao mu kako nemaš nikakve veze s pokušajem ubistva Borka Stefanovića koje se desilo u tvom gradu", naveo je Đilas.\nPo Đilasovim rečima, šef BIA je tada tom funkcioneru SSP rekao da "zna" da je njemu "namenjena treća bandera kad se promeni vlast".\n"Bratislave Gašiću ne brini. Neće biti nikakvih bandera, jer mi nismo vi. Ali će nadležni profesionalno prokontrolisati svakog ko je bio na bilo kojoj javnoj funkciji, nadam se tebe među prvima. Pa da vidi Srbija ko je kako stekao za kafu, a kome otac mora da daje", kazao je Đilas, piše u saopštenju.\nBezbednosno-informativna agencija (BIA) obeležila je danas 121. godinu od osnivanja civilne službe bezbednosti u Srbiji i 18 godina od osnivanja BIA, a predsednik Srbije Aleksandar Vučić i...\nĐilas: Najavljeno povećanje plata neće značiti nikakav konkretni pomak u životu građana\nPredsednik Stranke slobode i pravde Dragan Đilas izjavio je danas da najavljeno povećanje plata u javnom sektoru neće značiti nikakav konkretni pomak u životu građana i da je stvarno...


"Doneta je i Uredba o finansiranju poljoprivredne proizvodnje kroz kreditnu podršku na osnovu koje prozivođači mesa, odnosno prozvođači koji se bave tovom, imaju na raspolaganju najpovoljnije moguće kredite sa fiksnom kamatnom stopom od šest odsto i periodom otplate do tri godine", kazao je on.\nMilovanović je napomenuo da je do sada za ove namene iskorišćeno 30 miliona evra.\n"Takođe, Vlada Srbije je nedavno donela Uredbu kojom se svim uzgajivačima junadi i svinja daje subvencija u iznosu od 500 dinara za svaku utovljenu svinju i 5.000 dinara za junad", naglasio je on.\nMilovanović je ukazao da je jedini uslov da se ovaj novac dobije da su utovljene svinje i junad prodate klanicama.\nTakođe, resorno ministarstvo je donelo meru kojom se finansira nabavka osnovnog stada u svinjarstvu, ovčarštvu i kozarstvu i genetsko unapređenje u svinjarstvu i govedarstvu, kazao je on.\nMilovanović je precizirao da na osnovu ove uredbe, poljoprivredni proizvođači imaju pravo na podsticajna sredstva za nabavku nerastova i krmača u čistoj rasi sa pedigreom, sa po 10.000 dinara po grlu, odnosno 5.000 dinara za nabavku rasnih ovaca i koza.\nOn je podsetio i da je svim registrovanim objektima za proizvodnju stočne hrane na raspolaganju kukuruz iz Robnih rezervi po ceni od 18 dinara za kilogram, što je značajno niže od tržišne cene.\n"NAJVAŽNIJE JE KAKO ĆE SE OPORAVLJATI EU" Vlahović najavio otvaranje Kopaonik Biznis Foruma i upozorio na spoljne faktore koji utiču na Srbiju\nOD ČETVRTKA STIŽE PO 3.000 DINARA Vakcinisani penzioneri novac će dobiti i ranije, nezaposlenima po 60 evra već u ponedeljak


Dodik i ruski Noćni vukovi: Kako je ukradena ikona stigla u BiH? - Čitaj.ba\nPočetna/Vijesti/BiH/Dodik i ruski Noćni vukovi: Kako je ukradena ikona stigla u BiH?\nDodik i ruski Noćni vukovi: Kako je ukradena ikona stigla u BiH?\n0 96 minuta čitanja\nNa Ravnoj Romaniji 2017. godine održana je centralna manifestacija povodom Vidovdana-krsne slave vojske Republike Srpske. Miloradu Dodiku su predstavnici Noćnih vukova iz Rusije, koji su prisustvovali na ceremoniji, uručili ikonu, poklon vođe ruskih Noćnih vukova, Aleksandra Zaldostanova-Hirurga.\nUkrajinska ikona uručena ruskom ministru vanjskih poslova Sergeju Lavrovu kao vid zahvale Rusiji za ulogu ove države u kreiranju i implementaciji Dejtonskog mirovnog sporazuma, izazvala je međunarodni diplomatski skandal. S obzirom da se ispostavilo da je poklon Milorada Dodika, ikona ukrajinske pravoslavne crkve stara preko 300 godina, ukradena sa područja Luganska u periodu oružanih sukoba između proruskih separatista i ukrajinske vojske.\nU čitavoj priči veoma interesantna je upravo uloga i djelovanje pripadnika ruskog moto kluba Noćni Vukovi u Bosni i Hercegovini sa paralelom na dešavanja u Ukrajini.\nPodsjećamo, prema pisanju BIRN-a u Bosni i Hercegovini postoji mreža veza srpsko-ruskih nevladinih organizacija kao direktnih kontakata vlasti Republike Srpske sa pojedincima iz Rusije koji su učestvovali u oružanim sukobima u Ukrajini.\nUpravo je niz pojedinaca poput ruskih dobrovoljaca Viktora Zaplatina i Aleksandra Kravčenka kreirao mrežu konekcija u Republici Srpskoj sa ciljem pozitivnog stava prema odlasku na ratišta u Ukrajinu. Te konekcije, prema pisanju Balkanske istraživačke mreže, povezuju ultradesničarsku rusku partiju, udruženje dobrovoljaca iz ukrajinske regije Donbas, pripadnike moto-kluba Noćni Vukovi sa organizacijama i političarima iz Republike Srpske.\nO djelovanju ruskih nevladinih organizacija na Balkanu mediji su pisali u više navrata. Međutim, kada govorimo o „najisturenijem odjeljenju“ ruskog nevladinog sektora Noćni vukovi na teritoriji BIH, u kontekstu odgovora na pitanje „odakle Miloradu Dodiku ukradena ukrajinska ikona?“, veoma zanimljiva su dešavanja koja su obilježila zvanični boravak ove skupine u našoj državi.\nAparat ruske vanjske politike\nVlast pod kontrolom Vladimira Putina organizaciju „Noćni vukovi“ propoznala je kao odličan mehanizam širenja propagande vladajućeg režima. Za Vladimira Putina pripadnici ovog kluba su „braća“, a zauzvrat ovaj moto klub predstavlja jedne od najvatrenijih zagovornika vladajućeg režima. Izraženi patriotizam, nedvosmislena podrška Putinu kao i odlične konekcije sa Ruskom pravoslavnom crkvom omogućile su velik uticaj u ruskom političkom životu.\nTo se upravo vidjelo i na izdvajanjima budžetskih sredstava iz državnog budžeta u iznosu od 56 miliona rubalja. Dok je vođa ove organizacije Aleksandar Zaldostanov 2013. godine odlikovan ordenom časti u patriotskom odgoju omladine, učešću u spasilačkim operacijama i doprinosu sjećanju na heroje Otadžbinskog rata. Prema pisanju Slobodne Evrope ima nagradu i za Krim.\nPripadnici Noćnih vukova učestvovali su u oružanom sukobu u Ukrajini. Upravo su vođa Aleksandar Zaldostanov kao i kompletna organizacija 2014. godine stavljeni na američku crnu listu zbog oružanih akcija u Ukrajini.\nU obrazloženju svoje odluke, tadašnji američki predsjednik Barack Obama, naveo je da su pripadnici ove grupe „Učestvovali u napadu na stanicu distribucije gasa Strikolkove u Ukrajini. Organizovali su napad na Glavni štab ukrajinske mornarice u Sevastopolju. Blisko su povezani sa ruskim specijalnim službama. Regrutovali su borce separatiste za ratište u Donjecku i Lugansku. Odgovorni su za učešće u akcijama ili politikama koje su prijetnja miru, sigurnosti, stabilnosti, suverenosti ili teritorijalnom integritetu Ukrajine.“.\nU istom periodu kada je donesena odluka o stavljanju Zaldostanova na američku crnu listu, prema pisanju portala Žurnal, tadašnji predsjednik Republike Srpske sreo se s njim u Beogradu.\nOrden tebi, ikona meni: Dodik – Zaldostanov\nU septembru 2016. godine članovi Noćnih vukova dolaze u Srbiju na hodočašće po pravoslavnim manastirima, kada su, prema informacijama ruskog medija Sputniknews, kao poklon, donijeli mnoštvo ikona.\nNa konferenciji za novinare u Ruskom domu u Beogradu Aleksej Galickij istakao je da je cilj ove grupe „turista“ „obilazak fruškogorskih manastira, kojima ćemo pokloniti ikone koje smo donijeli. Naša misija je da ujedinimo ljude pravoslavne vjere, da spriječimo uništavanje pravoslavnih hramova na Balkanu.“.\nMeđutim, ikone nisu bile rezervisane isključivo za manastire i vjerske organizacije. Milorad Dodik je godinu dana kasnije na Ravnoj Romaniji, na centralnoj manifestaciji povodom Vidovdana-krsne slave vojske RS, od vođe ruskih Noćnih vukova, Aleksandra Zaldostanova, dobio ikonu.\n„Na centralnoj proslavi na Ravnoj Romaniji prisustvovao je i predsjedavajući Predsjedništva BIH Mladen Ivanić“, navode Nezavisne novine.\nMilorad Dodik, pored ikone, od Zaldostanova tokom ranijeg boravka u Beogradu dobio je i jaknu sa prikladnim amblemom kao priznanje za očuvanje Republike Srpske i jedinstva pravoslavnih naroda, te jačanja prijateljskih veza Srpske i Rusije.\nSamo nekoliko mjeseci kasnije na dan Republike Srpske 9. januara 2018. godine Milorad Dodik odlikovao je Aleksandra Zaldostanova.\nU obrazloženju odluke istakao je:\n„Orednom časti sa zlatnim zracima za naročito isticanje i afirmaciju ljudskih prava, toleranciji među ljudima i narodima, vladavini prava i sloboda, kao i jačanju prijateljskih odnosa između Ruske Federacije i Republike Srpske, predsjednik RS-a je odlikovao Aleksandra Sergejeviča Zaldostanova, osnivača i predsjednika ruskog moto kluba Noćni vukovi.“\nNedugo nakon odlikovanja, Zaldostanovu je zabranjen ulazak u Bosnu i Hercegovinu. Tako da je povorka Noćnih vukova u martu 2018. obilazila Republiku Srpsku bez predsjednika. Na svojoj ruti posjetili su nekoliko gradova uključujući i Banja Luku gdje su se susreli sa predstavnicima vlasti kao i vjerskim poglavarima. Kao i kolegama iz ogranka Noćni vukovi Republike Srpske.\nNoćni vukovi prilikom posjete Banja Luci/foto: Youtube\nPodsjećamo, BIRN je pisao o vezama firme Gorana Tadića, potpredsjednika ruskog moto kluba Noćni vukovi Republike Srpske, koja je dobila tri miliona maraka vrijednu koncesiju za izgradnju male hidroelektrane kod Han-Pijeska.\nDa li Tužilaštvo ima snage\nNa pitanje koliko Milorad Dodik ima ikona, od koga ih je dobio, na koji način i najvažnije zbog čega? Pitanja su na koje će pokušati dati odgovor Tužilaštvo BIH. Barem je tako bh. javnost obaviještena.\n„Tužilaštvo BIH nakon što je zaprimilo informaciju od ministrice Ministarstva vanjskih poslova Bisere Turković u kojoj se navodi da je ministarstvo zaprimilo notu ambasade Ukrajine formiralo je predmet te će izvršiti provjere.“\nDa li će istraga dati bilo kakve rezultate za razliku od dosadašnjih predmeta protiv Milorada Dodika, ostaje da vidimo. Međutim, nedavnim promjenama na čelu pravosudnih institucija optimistično djeluju naznake eventualnog „početka rada“ Tužilaštva BIH.\nNaravno, Milorad Dodik bi mogao pomoći u istrazi kada bi rekao odakle mu 300 godina stara ukrajinska ikona nestala iz oblasti Lugansko.\nDo objave ovog teksta nije dao odgovor na ovo pitanje.\nSarajevski hotel poslao ponudu za novogodišnju proslavu Federalnoj upravi za inspekcijske poslove\nNa mezarju u BiH čuli lupanje iz kabura, otkopali sanduk da provjere, zvali i Hitnu pomoć i policiju


Zorana Mihajlović: Ilić objavio ukradenu radnu verziju izveštaja o koridorima – Balkanekspresrb.rs\nZorana Mihajlović: Ilić objavio ukradenu radnu verziju izveštaja o koridorima\n24/01/2017 Off By\nPotpredsednica Vlade je izjavila u Dnevniku RTS i da nije tajna da postoje problemi u izgradnji Koridora 10, kao i na Koridoru 11, i da je upravo zbog tih problema i formirala radnu grupu\nPOTPREDSEDNICA Vlade Srbije i ministarka građevinarstva, saobraćaja i infrastrukture, dr Zorana Mihajlović izjavila je u Dnevniku RTS-a da je dokument koji je lider Nove Srbije Velimir Ilić dao medijima “radni izveštaj Ministarstva” o ostvarenim radovima na Koridoru 10 i odgovornosti “Koridora Srbije”.\nOna je potvrdila da će pozvati predstavnike Tužilaštva za visoko tehnološki kriminal da ispitaju kako se dokument ministarstva našao kod lica koja na to nemaju pravo. „Radni izveštaj je ukraden iz ministarstva i onaj ko je to uradio sigurno će ostati bez posla”, rekla je Mihajlovićeva.\nPotpredsednica Vlade je dodala i da nije tajna da postoje problemi u izgradnji Koridora 10, kao i na Koridoru 11, i da je upravo zbog tih problema i formirala radnu grupu.\n“Izveštaj nije završen i zato ne želim da o njemu govorim u javnosti i polemišem sa Velimirom Ilićem, koji je postao portparol predsedničkog kandidata Vuka Jeremića i njegovog savetnika Dušana Petrovića. Ono što je važnije je da ova Vlada završava gotovo 100 kilometara novih auto-puteva svake godine i da će tako nastaviti”, rekla je Mihajlovićeva.\nNa pitanje da li će zbog propusta “Koridora Srbije” kasniti završetak izgradnje Koridora 10, ona je rekla da “više nema nikakve dileme da će ovaj najveći infrastrukturni projekat Srbije biti završen”.\n“Kada završimo izveštaj videćemo da li ćemo na sporne deonice dovesti još neke kompanije da pomognu da se radovi završe ili ćemo ići na raskidanje ugovora, što smo već jednom i uradili. U svakom slučaju, mi se i dalje držimo rokova koje je dao premijer Aleksandar Vučić kada je završetak Koridora 10 u pitanju”, dodala je Mihajlovićeva.(Press MGSI)♦\nTagsKoridori Velimir Ilić Zorana Mihajlović\nHepi šou Milorada Dodika


Izvor: JužneVesti.com, 13.Apr.2021, 16:24\nTačno godinu dana nakon smrti čuvenog hirurga Miodraga Lazića, u Urgentnom centru Univerzitetskog kliničkog centra Niš biće otkrivena spomen-ploča u njegovu čast.\nOtkrivanju spomen-ploče, kako najavljuju iz UKC-a, prisustvovaće i ministar zdravlja Zlatibor Lončar.\nDa podsetimo, doktor Miodrag Lazić bio je na čelu Urgentnog centra, a preminuo je od posledica virusa korona 14. aprila 2020. godine. Tokom ratnih devedesetih, spasio je brojne žrtve i bio je cenjen >> Pročitaj celu vest na sajtu JužneVesti.com << širom bivše Jugoslavije.\nIako je postojala inicijativa da niški Klinički centar nosi njegovo ime, nedavno je Vlada Srbije odlučila da se naziv promeni u Univerzitetski klinički centar. Na poslednjoj Sednici Skupštine Grada, dobio je ulicu u rodnom Nišu.\nNakon njegove smrti Nišlije, ali i brojni poštovaoci širom Srbije, oprostili su se od njega uz aplaiz i pesmu “Marš na Drinu".


Poverenik za informacije od javnog značaja i zaštitu podataka o ličnosti Rodoljub Šabić ocenio je danas da slučaj “F” dijagnoza ilustruje “nedopustivo loš odnos države prema zaštiti podataka o ličnosti”.\nPoverenik je u saopštenju naveo da je povodom zahteva kikindske policije bolnici u tom gradu za dostavljanje podataka građana koji se leče na osnovu zdravstvene šifre “F”, sproveo pismeni nadzor nad sprovođenjem Zakona o zaštiti podataka o ličnosti u MUP-u i neposredni nadzor u Direkciji policije.\n“U izjašnjenju koje je Poverenik zahtevao i dobio od MUP-a, navedeno je da je komandir Policijske ispostave Kikinda, zanemario odredbe Zakona o zaštiti podataka o ličnosti, a o istom nije obavestio neposredne starešine, niti je od njih dobio odobrenje“, piše u saopštenju.\n“Polazeći od činjenica koje su u postupku utvrđene, Poverenik stoji na stanovištu da je reč o problemu koji se ne može i ne sme svoditi na pitanje odgovornosti jednog ‘preterano revnosnog’ službenika policije, pa čak ni na odnos i odgovornost MUP-a u celosti prema problemu neovlašćene obrade podataka o ličnosti”, piše u saopštenju.\nPo oceni poverenika, slučaj iz Kikinde ilustruje “totalno neadekvatan odnos prema problemu zaštite podataka o ličnosti građana na državnom, globalnom nivou, koga već godinama karakteriše odsustvo neophodnih aktivnosti i nedonošenje adekvatne regulative”.\n“Na ovo su u toku postupka nadzora ukazivali i radnici MUP-a navodeći kao primer predlog Zakona o evidencijama u oblasti unutrašnjih poslova koji je uz dobru saradnju sa Poverenikom pripremljen još 2015., ali nije donet”, stoji u saopštenju.\nNavodeći da shodno Ustavu Srbije samo odredba zakona može predstavljati valjan pravni osnov za obradu podataka o ličnosti, poverenik je kazao da je od MUP-a “zahtevao, dobio i izvršio uvid” u “strogo poverljivo” Uputstvo koje je pre više od 20 godina doneo tadašnji ministar unutrašnjih poslova Vlajko Stojiljković i koje je označeno kao “pravni osnov” za pribavljanje ličnih podataka osoba sa “F” dijagnozom.\n“Uputstvo, suprotno članovima sadašnjeg i tada važećeg Ustava, nigde nije objavljeno, a i nezavisno od toga moralo je prestati da važi sa donošenjem Zakona o policiji iz 2005. godine, budući da je sa njim u drastičnoj suprotnosti. Uputstvo inače propisuje da Dosije sektora sadrži ‘Pregled duševnih bolesnika’, i to njihove ‘generalije, lični opis, vrstu bolesti, način ispoljavanja, gde je i koliko lečen, fotografiju”, piše u saopštenju.\nPoverenik je dodao da bi “za svakog odgovornog definitivno moralo biti alarmantna činjenica” to da se “pod bilo kojim okolnostima bilo koji državni organ, direktno suprotno ne samo Zakonu o zaštiti podataka o ličnosti, već i Zakonu o pravima pacijenata i Zakonu o zaštiti lica sa mentalnim smetnjama, upusti u prikupljanje ličnih podataka, pogotovo naročito osetljivih podataka pozivajući se na ovakvo Uputstvo”.\n“Neshvatljivo je i neodgovorno da nadležni ne vide da učestale povrede prava građana na zaštitu podataka o ličnosti od njih imperativno zahtevaju potpunu promenu odnosa prema ovom važnom pitanju”, ocenio je poverenik.


Besplatani udžbenici za djecu iz hraniteljskih porodica | Glas Banja Luke - Nezavisni online magazin\nBesplatani udžbenici za djecu iz hraniteljskih porodica\nBANJA LUKA, 30. septembra – Hraniteljske porodice dobile su danas jednokratnu novčanu pomoć koja će biti iskorištena za nabavku udžbenika i školskog pribora za djecu iz ovih porodica. Zahvaljujući ovoj pomoći, polazak u školu olakšan je za 18 osnovaca i 19 srednjoškolaca.\nGradonačelnik Igor Radojičić, naglasio je da su ovim simboličnim gestom, još jednom željeli da ukažu da hraniteljske porodice trebaju i moraju imati pomoć društvene zajednice.\nŽelimo da ljudi koji su odlučili da budu hranitelji osjete da imaju pomoć, saradnju i razumijevanje društvene zajednice. Prije godinu dana smo definisali da ovoj djeci možemo pomoći na dva načina, a to je finansijska pomoć za nabavku udžbenika te besplatan javni prevoz. Ovaj drugi segment ćemo realizovati u narednom periodu – rekao je Radojičić I napomenuo da se do 15. novembra ove godine za pomoć mogu prijaviti i studenti iz hraniteljskih porodica.\nRenata Ritan Jelić iz Centra za socijalni rad, precizirala je da je na području Banje Luke u 48 hraniteljskih porodica smješteno 63 djece.\nCentar za socijalni rad pruža svaku vrstu podrške djeci koja iz bilo kojeg razloga ostanu bez roditeljskog staranja, obezbjeđujemo djetetu potrebne uslove za psihofizički razvoj, a porodicama smo dostupni 24 časa dnevno – kazala je Ritan Jelić.\nIgor Dojder, koji zajedno sa suprugom već desetak godina vodi brigu o djetetu bez roditeljskog staranja, zahvalio se na ukazanoj pomoći, ističući da je za njih od velike važnosti što je Grad Banja Luka i na ovaj način iskazao brigu i pomogao hraniteljskim porodicama u njihovoj humanoj misiji.\nPrethodni članakBanjalučanka dobila stan u nagradnoj igri “10 računa izbroji i stan osvoji”\nNaredni članakUniverzitetski park iduće godine u Banjaluci


Novi skandal na pomolu: Osmicina supruga radno iskustvo za zaposlenje u BH Pošti dokazivala uvjerenjem firme koja posluje s OSA-om! – PressMedia.ba\nTurbo-folk pjevačica Amela Šehovića zaposlena u JP BH Pošte na osnovu uvjerenja o radnom iskustvu koje je na njeno ime izdala firma “MIBO komunikacije”. Osnivači firme “MIBO komunikacije” su osobe koje se prezivaju “Šehović”, a ova firma posluje s Obavještajno-sigurnosnom agencijom (OSA) BiH kojom upravlja Osman Mehmedagić – suprug Amele Šehović, piše PRESS.\nAmela Šehović fakultet je završila u kasnim godinama. Nije se željela “peglati” sa studiranjem na državnom univerzitetu, pa je po uzoru na svog supruga Osmana Mehmedagića koji se godinama “školovao” na sumnjivim privatnim fakultetima, upisala fakultet na Univerzitetu u Travniku.\nNakon završenog fakulteta Amela Šehović, logično, trebala je steći radno iskustvo u struci, a struka zasigurno nije kafana. Sticanje prvog radnog iskustva omogućila joj je firma “MIBO komunikacije” iz Sarajeva, a čiji su osnivači prema zvaničnim informacijama iz Registra poslovnih subjekata Jasminka Šehović i Sakib Šehović.\nNo vratimo se radnom iskustvu Amele Šehović. Nakon što je završila pripravnički staž u firmi “MIBO komunikacije” ona je brzinom svjetlosti zaposlena u JP BH Pošte i to u periodu kada je ovim javnim preduzećem upravljao kadar SDA.\nPotrebno radno iskustvo u struci Amela Šehović dokazala je uvjerenjem iz firme “MIBO komunikacije”. Nije poznato da li je Amela Šehović bila prijavljena u ovoj firmi, tačnije da li su joj uplaćivani porezi i doprinosi, jer ukoliko nisu onda se ostavlja prostor da je uvjerenje o neophodnom radnom iskustvu zapravo lažno.\nZanimljivo je da OSA BiH za vrijeme mandata Osmana Mehmedagića redovno posluje s firmom koja je njegovoj supruzi Ameli Šehović izdala uvjerenje o potrebnom radnom iskustvu. Portal PRESS objavljuje ugovore OSA BiH s firmom MIBO komunikacije, a koji su dostupni u sistemu javnih nabavki. Nije isključeno i da je Mehmedagić sklopio veći broj ugovora s firmom u kojoj je njegova supruga odradili pripravnički. Naime, OSA BiH nije dužna sprovoditi postupak javnih nabavki za sve nabavke, što znači da najveći broj ugovora ostane sakriven.\nTagovi: Amela Šehović Mehmedagić OSA Osman Mehmedagić


Vučić, Dačić i Dinkić protiv ekonomnske krize | Savez vojvođanskih Mađara\nVučić, Dačić i Dinkić protiv ekonomnske krize\nBEOGRAD - Čelni ljudi Vlade Srbije, Ivica Dačić, Aleksandar Vučić i Mlađan Dinkić održali su danas sastanak posvećen ekonomskoj situaciji u zemlji, a dogovoreno je da se razgovori nastave tokom sedmice na nivou vladajuće koalicije.\nKako je saopšteno iz vlade, premijer Srbije Ivica Dačić, prvi potpredsednik Vlade Aleksandar Vučić i ministar privrede i finansija Mlađan Dinkić razgovarali su o načinu prevladavanja teškog ekonomskog stanja, fiskalnoj konsolidaciji i merama koje treba da omoguće privredni razvoj, investicije i bolji život građana.\nNa sastanku je bila i guvernerka Narodne banke Srbije Jorgovanka Tabaković.\nČelni ljudi vlade i guvernerka NBS se dogovorili da se razgovori nastave u vladajućoj koaliciji, kao i da se održe razgovori sa članovima Fiskalnog saveta, Nacionalnog saveta za privredni oporavak Srbije i Socijalno-ekonomskog saveta.\nPre sastanka Dačića, Vučića i Dinkića, održan je sastanka Predsedništva SNS koje je saopštilo da će ta stranka insistirati na efikasnoj reformi javnih preduzeća, državne uprave i rešavanju pitanja preduzeća u restrukturiranju.\nVučić, koji je i predsednik najjače stranke u vladajućoj koaliciji\n- Srpske napredne stranke (SNS), ranije je kazao da će se zalagati za primenu ekonomskih mera koje će biti "lekovite za naše društvo i zemlju", pa makar bile i nepopularne.\nOn nije precizirao da li to znači i zamrzavanje penzija i plata u javnom sektoru.


golbal : Južne vesti\nNiški golbalisti osvojili srebro u Malmeu\n08:41, 12. 2. 2019.\nDa su tim koji zaslužuje veliku pažnju, još jednom su pokazali golbalisti Naisa, koji su osvojili srebro na "Malme openu", jednom od najvećih turnira u paraolimpijskim sportovima. Nišlije su na putu do srebra u ovom sportu, namenjenom isključivo slepim i slabovidim osobama, savladale ekipe iz Austrije, Grčke, Britanije i Švedske.\n17:32, 22. 6. 2018.\nIako osnovan tek prošle godine, aktuelni šampion države Nais odvažio se da organizuje međunarodni turnir, na kome će ugostiti 5 ekipa iz regiona. I same će se Nišlije takmičiti na turniru koji će se igrati u subotu, 23. juna u niškoj Osnovnoj školi “Bubanjski heroji”, a s obzirom na to da su se pojačali internaionalcem Dženanom Ajdinovićem, “pucaju” na finale.\nNiški golbalisti postali šampioni Srbije u svojoj debitantskoj sezoni\n16:27, 30. 10. 2017.\nPo prvi put je pehar namenjen prvaku Srbije otišao nekom niškom timu u muškom ekipnom sportu, rekli su golbalisti Naisa, koji su titulu osvojili u svom debi nastupu na ovom takmičenju. U državnom finalu jedinog sporta, koji je namenjen samo slepim i slabovidim osobama, novoosnovani Nais savladao je prošlogodišnjeg šampiona beogradsku Mladost.\nNiški golbalisti "pucaju" na finale, a možda i titulu na Državnom prvenstvu\n10:28, 26. 10. 2017.\nNakon bronze na prvom zvaničnom takmičenju "Trofeju Beograda", golbalisti Naisa poručuju da su spremni i za veći uspeh na predstojećem Državnom prvenstvu, koje se održava u Beogradu, 28. oktobra. Kako je takmičenje u jedinom paraolimpijskom sportu, koji nema svoj ekvivalent u olimpijskom programu, smešteno u jedan dan, oni će morati da u tom periodu izađu kao pobednici iz 6 utakmica, kako bi ispisali istoriju i osvojili titulu u svojoj debitantskoj sezoni.\nGolbalisti iz Niša sparingovali sa šampionima države\n15:47, 11. 9. 2017.\nKako ih u narednom periodu očekuje učešće na dva takmičenja, Golbal klub Nais trenirao je sa šampionom države, ekipom Mladost iz Beograda. Svi učesnici su bili jako zadovoljni, a opšti zaključak je da se u ovom gradu golbal razvija neverovatnom brzinom, s obzirom na to da je klub osnovan pre manje od godinu dana, a već je dao reprezentativca.\nGolbal se vraća u Srbiju, Nišlije na kampu sa reprezentativcima\n13:45, 23. 8. 2017.\nJugoslavija je tokom osamdesetih godina bila velesila u golbalu, sportu namenjenom slepima, u kome je cilj dati gol rukom, brani se u polu-ležećem položaju, a prelazak nekog od tri igrača, koliko ima tim, na protivnikovu polovinu kažnjava se penalom. Kako se u poslednje vreme radi na vraćanju starog sjaja ovom sportu, nedavno je održan kamp u Kragujevcu, a među 17 učesnika bilo je i onih iz niškog Naisa.


► Ekvador: Šef taksista uhapšen zbog ometanja javnog prevoza štrajkom\nTransporteri su štrajkom zbog poskupljenja goriva blokirali tu južnoameričku zemlju.\nVlasti Ekvadora vojnim vozilima prevoze građane.\nPredsednik Lenjin Moreno koji je zbog štrajka proglasio vanredno stanje, obećao je da neće odustati od odluke o ukidanju subvencija za gorivo, što je preko noći udvostručilo cene dizela i naglo povisilo cene benzina.\nOn je prošle noći rekao da su subvencije štetne za privredu, jer su koštale milijarde tokom više godina.\nVlada je saopštila da je oko 350 ljudi privedeno zbog blokiranja saobraćaja, ometanja javnog prevoza i napada na policiju.\nVlada je sopštila da je vođa državnog udruženja taksista Horhe Kalderon priveden zbog paralisanja javnog prevoza, kao i dva regionalna zvaničnika.


Majska inflacija u Francuskoj na istorijski najvišem nivou\nTanjug 31. maja 2022. 09:39\nPARIZ – Stopa inflacije u Francuskoj oborila je rekord u maju, dostižući nov najviši istorijski nivo, što povećava pritisak na Evropsku centralnu banku da krene s agresivnim podizanjem kamata budući da je majski rast potrošačkih cena nadmašio očekivanja i u Nemačkoj i Španiji.\nPotrošačke cene u Francuskoj, drugoj najvećoj ekonomiji evrozone, skočile su u maju za 5,8 procenata u odnosu godinu ranije, pod uticajem rastućih cena energije i hrane koje se prelivaju na drugu robu i usluge, izveštava „Blumberg“.\nFrancuski pokazatelji, uz ovonedeljne podatke o inflaciji u Nemačkoj i Španiji koji su premašili prognoze ekonomista, gotovo je izvesno da će stopa rasta potrošačkih cena u evrozoni, koja treba da bude objavljena kasnije danas, takođe nadmašiti očekivanja, navodi njujorška agencija.\nStrah od stagflacije u Francuskoj „podgreva“ i odvojeno saopštenje zvaničnog Pariza da je stopa rasta bruto domaćeg proizvoda za prvi kvartal 2022. revidirana naniže sa prvobitno procenjenog nultog rasta. Prema novom izveštaju, francuska ekonomija je pala za 0,2 posto u prvom tromesečju u odnosu na poslednja tri meseca prošle godine.\nRekordne stope inflacije u istoriji evrobloka stvaraju probleme vladama zemalja članica, naročito u Francuskoj gde predsedniku Emanuelu Makronu predstoje parlamentarni izbori sledećeg meseca. NJegova vlada je već izdvojila oko 25 milijardi evra (27 milijardi dolara) za ublažavanje posledica inflacije, ali je potrebno barem još oko dve milijarde evra više jer su cene struje dodatno porasle, zaključuje „Blumberg“.


Zbog čega devojčice zavole baš ritmičku gimnastiku?\nSportova ima mnogo. Tu su košarka, odbojka, plivanje, rukomet, atletika, tenis... Roditelje ponekad zaboli glava kada razmišljaju o tome na šta da upišu dete, jer ni ono samo ne zna šta bi htelo. Deca uglavnom žele da se dobro zabave i da treniraju nešto što im neće biti dosadno i što će zavoleti.\nRitmička gimnastika se pokazala kao sjajan izbor za devojčice, jer samo one mogu da je treniraju (dečaci ne), i razlog je u tome što ritmika predstavlja spoj plesa, baleta, muzike i samog sporta. Koristi se pet sprava, kao što su čunjevi, obruč, traka, vijača i lopta.\nSve vežbe i njihovo izvođenje prati muzika, i to može da bude klasika, ali i moderni ritmovi, što postaje posebno zabavno i atraktivno.\nTo je uglavnom razlog što devojčice zavole baš ritmičku gimnastiku, jer je u osnovi spoj mnogo toga lepog, a namenjenog baš lepšem polu. Kasnije, ritmičarke postaju najlepše devojke, jer su kroz godine treniranja savršeno razvile svoje telo i dobile izuzetno izvajane vretenaste mišiće, zategnute i čvrste, uz sjajne, graciozne pokrete, otmenost i prefinjenost.


Portugalska zvezda proglašena je za najboljeg igrača Serije A za minulu sezonu, nakon što je odigrao ključnu ulogu u Milanovom pohodu ka osvajanje skudeta, sa 11 golova i 10 asistencija u 34 utakmice. Ugovor mu ističe u junu 2024, ali "rosoneri" već nekoliko meseci rade na novom, koji bi ostavio sjajnog vezistu na "Đuzepe Meaci" do 2026. godine.\nOni će se narednih dana sastati sa njegovim agentom Horheom Mendesom, a prema izveštajima italijanskih medija, superagent će obavestiti čelnike Milana o potencijalnoj ponudi Real Madrida od 120 miliona evra. Div španske lige je u potrazi za novim napadačem, nakon što je Mbape odbio prelazak u klub, produživši ugovor sa PSŽ-om.\nLeaa prema ugovoru može da otkupi bilo koji tim koji izdvoji vrtoglavih 150 miliona evra, ali "rosoneri" su uvereni da "kraljevići" neće aktivirati klauzulu i da će Leao na kraju potpisati produžetak ugovora. Prema "Tutosportu", šampioni Serije A su čak otvoreni da pomognu svojoj zvezdi da reši svoj finansijski problem. Tužilac Milana je navodno naložio 22-godišnjaku da svom bivšem klubu Sportingu, nadoknadi 20 miliona evra, uključujući kamate, za raskid ugovora 2018. godine kada je novi najbolji igrač na "čizmi" otišao kao slobodan igrač iz Portugala. To znači da će Leao morati da plati svom bivšem klubu 300 hiljada evra po sezoni, a Milan je navodno spreman da pomogne napadaču pod uslovom da produži boravak "San Siru", potpisujući novi ugovor.\nU 42 nastupa za italijanskog giganta ove sezone, krilni napadač je postigao 14 golova i 12 puta bio u ulozi asistenta.\nLeov potencijalno novi klub, Real Madrid igraće 28. maja od 21 sat finale Lige šampiona u Parizu, protiv Liverpula.\nfudbalski transferi FK Milan rafael leao FK Real Madrid


Karijera u Neofytonu - Neofyton\nPostanite deo uspešnog Neofyton tima\nAKTUELNI KONKURSI :\nPrijave na sajtu Infostuda:\nNeofyton je generalni zastupnik svetskih lidera u proizvodnji mašina i opreme za brizganje plastike za tržište Srbije, Hrvatske, Bosne i Hercegovine, Makedonije, Crne Gore, Slovenije, Nigerije i Kameruna.\nNeofyton je dinamična kompanija orijentisana ka inovacijama i isporuci najboljeg rešenja kupcima. Nalazimo se u Novom Sadu i uspešno poslujemo preko 27 godina. Svesni smo da ulaganje u poslovanje podrazumeva konstantno ulaganje u razvoj i motivaciju naših zaposlenih i zato vas pozivamo da postanete deo našeg uspešnog tima.\nUspeh jedne kompanije se može meriti preko računovodstvenih izveštaja, izveštaja o prodajnim rezultatima, kao i učešćima u tržištu, ali ja želim da istaknem i jedan, za mene posebno bitan aspekt, a to je ljudski faktor. Smatram da smo uspeli da stvorimo efikasan tim koji na efikasan način obezbeđuje podršku našim klijentima.\nNajveći izazov za sve kompanije, pa tako i za Neofyton, je obučena i motivisana radna snaga. Neprekidno obučavanje i do-obrazovanje naših ljudi, kao i njihova bolja koordinacija, je naš stalni fokus.\nDirektor, Zoran Tadić\nOTVOREN KONKURS ZA POZICIJU: SERVISER\nNeofyton servis tim čine procesni tehničari, koji su obučeni i specijalizovani za puštanje u rad i servis mašina za brizganje plastike. Neofyton je izgradio snažan servisni tim koji vrlo profesionalno i brzo reaguje na sve zahteve naših partnera.\npoznavanje engleskog/nemačkog jezika


I tužilac u lancu stečajne mafije\nMilorada Cvijovića, zamenika republičkog tužioca, ispitao je istražni sudija zbog sumnje da je 2005. godine falsifikovao jedan od predmeta u Tužilaštvu kako bi Slobodanu Raduloviću, tadašnjem direktoru nekada najvećeg trgovinskog lanca «C market“ omogućio da akcije te firme kupi po cenama povoljnijim od realnih. Cvijović se tereti da je iz pisarnice Republičkog tužilaštva uzeo predmet i rešio ga bez znanja postupajućeg tužioca. Objašnjavajući sistem koji je primenjivala stečajna mafija, Branko Pavlović, zastupnik malih akcionara «C marketa“, u čijem vlasništvu je bilo više od 50 odsto akcija te firme, rekao je za naš program da je Radulović uz pomoć ljudi iz pravosuđa blokirao nameru akcionara da ga smene, a vrhunac svega bio je zahteva Cvijovića da se akcionarima zabrani sazivanje skupštine na kojoj bi izglasali nepoverenje direktoru:\n«Naravno, kasnije je bio odbijen pred međunarodnim sudom, ali u međuvremenu on omogućava da menadžment na čelu sa Radulovićem radi potpuno van kontrole vlasnika. Rezultat tog rada je preko 60 miliona evra gubitaka ,C marketa‘. Drugim rečima, taj menadžment je umanjio vrednost vlasnicima firme za 60 miliona evra; da bi to bilo jasnije – to je 200 evra po akciji.“\nRadulović, koji za sada izmiče pravdi i koji se, najverovatnije, krije u Španiji, označen je kao jedan od organizatora stečajne mafije, koja je raznim malverzacijama opustošila velika preduzeća kao što su «Beko“, BIM Slavija, Robne kuće «Beograd“ i «C market“.\nPosle Radulovićevog bekstva, podseća Branko Pavlović, utvrđeno je da su rezultati poslovanja «C marketa“ bili 200 puta lošiji od konkurencije:\n«Zbirni podaci govore da firma ima veliki promet i nikakvu dobit. To vam odmah signalizira da su negde nenormalno visoki rashodi.“\nKako je poslovao Radulović, poznati biznismen i nekadašnji visoki funkcioner Demokratske stranke i Nove demokratije, objašnjava i Danilo Ralević, jedan od bivših rukovodilaca u «C marketu“:\n«On je čovek koji je mogao sve da radi zahvaljujući Trgovinskom sudu. Dovedio je gorile na skupštinu, obezbeđenje, policiju. Mogao je da radi šta god hoće. Mi smo imali stotine prijava protiv njega, međutim svaka ta prijava je završavala u košu. On je faktički podmićivao i sud i novinare i sve živo samo da bi opstao na vlasti.“\nIpak, posle pobede malih akcionara, «C market“ je kupila kompanija «Delta“, a Radulović se obreo u Španiji. U aprilu ove godine u Beogradu je uhapšeno devetoro ljudi, među kojima i predsednik Trgovinskog suda, za koje vlast tvrdi da su vrh stečajne mafije u Srbiji. Posle najnovijih otkrića, Skupština Srbije ukinula je imunitet tužiocu Miloradu Cvijoviću i očekuje se i njegovo hapšenje.


Na sajmu u Frankfurtu i koncept vozilo koji najavljuje novi BMW Serije 4 - BIGportal.ba\nNajnovije vijesti kažu da će BMW iskoristiti predstojeći sajam automobila u Frankfurtu (12. – 22. septembar) da javnosti predstavi i novo koncept vozilo.\nTo će biti koncept koji najavljuje potpuno novu generaciju Serije 4 Coupe, čija serijska verzija se verovatno može očekivati početkom sledeće godine.\nKao i nova Serija 3, i nova “četvroka” bi trebalo da bude nešto veća od još uvek aktuelnog modela. To podrazumeva i nešto duže međuosovinsko rastojanje, širi trag točkova, a i prtljažnik veće zapremine.\nTakođe, automobil će biti dostupan sa brojnim bezbednosnim i sistemima pomoći vozaču. Tu treba pomenuti Active Guard Plus (sadrži informacije o ograničenju brzine, sistem upozorenja na nenamerni izlazak iz kolovozne trake, upozorenje na predstojeći sudar i nalet na pešaka, automatsko kočenje…), Opcioni Driving Assistant (aktivni tempomat uz stop&go, sistem za održavanje vozila u kolovoznoj traci…), kao i head-up displej i Intelligent Personal Assistant (lični asistent).\nU gami motora će se između ostalog naći benzinci sa 258KS, kao i sa 374KS, dok će kasnije stići i sportski M4.\nTakođe, veliku novost za M4 predstavlja M xDrive pogon na sva četiri točka, uz mogućnost da vozač snagu šalje i samo na zadnje točkove.\nU paketu će se naći i M aero body kit (izmenjeni prednji branik sa većim otvorima za vazduh, širi blatobrani, set upadljivijih pragova, zadnji difuzor, spojler na prtljažniku…), M alu točkovi, sportsko oslanjanje, jače kočnice, sportski izduvni sistem, sportska sedišta i volan, digitalni instrumenti, iDrive 7.0 infotainment sistem…


Pozivamo Vas da nam se pridružite 31.januara od 14 do 16 časova u Delta citiju na obeležavanju Nacionalnog dana bez duvanskog dima kao i drugim manifestacijama koje organizuje Crveni krst na opštinama u saradnji sa zdravstvenim i obrazovnim ustanovama.\nU Srbiji se 31. januar kao Nacionalni dan bez duvanskog dima obeležava već više od dve decenije. Ta tradicija nastavlja se i ove godine uz zadržavanje prošlogodišnjeg slogana „Odrasli puše i mene guše”, sa jasnom željom da se pažnja javnosti još jednom usmeri na sve neposredne opasnosti kojima su deca i mladi izloženi usled udisanja duvanskog dima iz okruženja, kao i na dalekosežnije javnozdravstvene posledice po pojedinca i društvo u celini, koje iz toga proističu.\nDeca spadaju u jednu od najvulnerabilnijih kategorija stanovništva, te je i njihova osetljivost na duvanski dim veća u odnosu na odraslu populaciju. S tim u vezi, naučno je potvrđeno da deca izložena duvanskom dimu češće obolevaju od akutnih i hroničnih upala donjih respiratornih puteva, infekcija srednjeg uha i imaju češće astmatične napade koji su pritom i jačeg intenziteta.\nOsim toga, već decenijama se množe dokazi koji potvrđuju koliko upotreba duvana i duvanskih proizvoda povećava rizik od nastanka čitavog spektra hroničnih nezaraznih oboljenja, pri čemu je posebno važno naglasiti da čak i sam boravak u bilo kom javnom, radnom ili životnom prostoru u kome je prisutan duvanski dim, i nepušače dovodi u stanje povećanog rizika od nastanka brojnih poremećaja zdravlja.\nZbog svega navedenog jasno se, nedvosmisleno i konstantno mora isticati da ne postoji bezbedan nivo izlaganja duvanskom dimu i da je jedina efikasna zaštita njegova potpuna eliminacija iz okruženja.\nOkruženje bez duvanskog dima ima pozitivan uticaj na smanjenje započinjanja pušenja, a uz to, kod samih pušača dovodi do modifikovanja i preispitivanja pušačkih navika, podstiče donošenje odluke o prestanku pušenja i olakšava proces odvikavanja.\nZakoni kojima se zabranjuje pušenje u zatvorenim prostorima (kao što su restorani i barovi) utiču, pre svega, na unapređenje zdravlja zaposlenih u tim prostorima, ali i na zdravlje celokupnog stanovništva. Pored toga, značajno je napomenuti da zakoni kojima se građani štite od izloženosti duvanskom dimu za dugoročan, posredan cilj imaju smanjenje udela pušača u populaciji. Pritom, veoma je bitno, naročito u našoj sredini, razbiti uvrežena predubeđenja da ovakve zakonske mere mogu imati negativan uticaj na poslovanje, pre svega kada je reč o ugostiteljskom sektoru. Primeri brojnih evropskih i drugih zemalja koje odavno uspešno sprovode ovakvu regulativu najbolji su kontraargument za takve neosnovane sumnje.\nZakon o zaštiti stanovništva od izloženosti duvanskom dimu u našoj zemlji usvojen je 2010. godine, a Istraživanje o efektima i stavovima u vezi sa Zakonom radi se svake godine. Ključno zapažanje proisteklo iz analize rezultata poslednjeg istraživanja, sprovedenog tokom 2016. je neusaglašenost između opšteg znanja ispitanika o štetnim posledicama duvanskog dima, stavova u vezi sa merama zaštite od izloženosti u okruženjima u kojima borave i spremnosti da ih usvoje i sprovode. Sve to skupa navodi na zaključak o poražavajuće visokom stepenu tolerancije našeg stanovništva na izloženost duvanskom dimu.\nPrimera radi, svest o uticaju duvanskog dima na nastanak malignih i srčanih oboljenja ima 86% ispitanih, čak 90% njih svesno je činjenice da je duvanski dim štetan za nepušače koji ga udišu i smatra da pušači treba da vode računa gde će da zapale cigaretu. Ipak, isto istraživanje pokazuje da potpuna zabrana pušenja postoji u tek 16% domaćinstava, dok je u čak 39% njih pušenje dozvoljeno u svim prostorijama. Podatak da je oko trećine ispitanika navelo da je duvanskom dimu izloženo na radnom mestu zabrinjava, pre svega, iz razloga što to jasno ukazuje na kršenje Zakona, a dodatno što je u odnosu na rezultate od pre godinu dana, taj udeo značajno porastao. Zabrinjavajući trend porasta izloženosti se zapaža i kada su u pitanju mesta za izlazak, gde se beleži skok sa 52% na 73%.\nOno što ipak najviše obeshrabruje je da samo između 12% i 18% ispitanika navodi da im izloženost duvanskom dimu na mestima gde borave mnogo smeta, dok je više nego duplo onih kojima ta izloženost ne smeta puno, a skoro polovini njih, kako navode, duvanski dim ne smeta uopšte. Imajući ove nalaze u vidu, gotovo da ne iznenađuje da samo 20% ispitanih podržava potpunu zabranu pušenja u restoranima, a njih tek 16% njih u kafićima. Ako se uzme o obzir da dve trećine ispitanika sami nisu svakodnevni pušači, sve navedeno argumentuje opšte zapažanje o visokom stepenu tolerancije na duvanski dim u našoj populaciji.\nSuprotno ovome, pomalo je neočekivan stav 79% ispitanih koji bi podržali potpunu zabranu pušenja na dečijim igralištima, ako se ima u vidu da se trenutno u većini zatvorenih dečijih igraonica dozvoljava i praktikuje pušenje. Ovakav „radikalan“ stav u dobroj meri se kosi i sa podatkom da je potpuna zabrana pušenja zabrinjavajuće retka pojava i u samim domaćinstvima. Sličan paradoks ogleda se i u iznetom stavu skoro polovine ispitanika koji bi podržali zabranu pušenja na otvorenim sportskim terenima, dok se u ovom trenutku, i pored jasne zakonske zabrane, nesmetano puši i u zatvorenim sportskim objektima.\nSvi ovi rezultati i zapažanja ukazuju na neophodnost preispitivanja efikasnosti i doslednosti u sprovođenju postojećih mera, kao i za razmatranjem donošenja novih zakonskih regulativa, uz njihovu bolju sledstvenu primenu i rigorozniju kontrolu. Kao paralelni imperativ, nameće se važnost kontinuiranog, sistemskog rada na podizanju svesti stanovništva o ovom problemu, kako bi se stavovi i ponašanje makar donekle uskladili sa evidentno visokim nivoom znanja.\nČinjenica da u Srbiji i dalje puši oko trećine stanovnika starijih od 15 godina svrstava nas u neslavan evropski „vrh“ i svakako je zabrinjavajuća. Ipak, pozitivno sagledavanje ovog podatka jeste da je to i dalje manjina stanovništva. Snaga promena leži u svakom edukovanom, osvešćenom pojedincu, ohrabrenom da deluje, a sledstveno i u kolektivnoj svesti o važnosti proaktivnog zalaganja za svoja prava. Formiranje takvog osnaženog kolektiva je zahtevan poduhvat, ali i dužnost, pre svega, za javnozdravstvene profesionalce, ali i za sve društveno odgovorne aktere kojima je u poslovnoj agendi i široj zoni interesovanja zdravlje zajednice i društva u celini.


"Susret predstavnika BG i PR u Vašingtonu uliva nadu"\nGeneralni sekretar NATO-a Jens Stoltenberg je rekao da jedino Beograd i Priština mogu da proizvedu ishod koji žele. "Niko sa strane ne može niti treba da ga nameće", smatra Stoltenberg.\nGlas Amerike, RTS\nJens Stoltenberg očekuje da će susret predsednika Srbije Aleksandra Vučića i kosovskog predsednika Hašima Tačija u Vašingtonu možda predstavljati početak kraja dugogodišnjeg spora Beograda i Prištine.\n"Vučić i Tači možda će ovog puta biti usredsređeni na nalaženje konačnog zajedničkog političkog rešenja", rekao je Stoltenberg za Glas Amerike.\nPodsetio je na dugogodišnje angažovanje NATO-a na širem prostoru Zapadnog Balkana, pocevši od, kako je naveo, "zaustavljanja dva rata - u Bosni i Hercegovini i na Kosovu, do sadašnje misije Kfora, koja traje već dve decenije".\nStoltenberg ističe da je Srbija takođe partner Severnoatlantske alijanse.\n"Lično sam posetio Srbiju nekoliko puta. U stvari, održali smo zajedničke vežba civilne zaštite. Međutim, niko nema pravo da diktira rešenje (za Kosovo), ni NATO niti bilo koja druga zemlja ili organizacija", napomenuo je Stoltenberg.\nSmatra da predstojeći susret u Beloj kući uliva nadu kao prvi pravi korak ka dogovoru.\nPrema njegovim rečima, odsustvo Evropske unije u razgovorima u Vašingtonu nije problem za NATO.\n"Pružamo podršku dijalogu u organizaciji Unije, kao i sva druga nastojanja u pravcu približavanja Beograda i Prištine. Čvrsto sam uveren da SAD i Unija znaju kako da koordinišu svoje napore na tom polju", ističe Stoltenberg.\n"Niko sa strane ne može niti treba da ga nameće. Uloga SAD i EU svodi se na pružanje podrške takvom uzajamno prihvaćenom procesu, koji može da dovede do rešenja", poručio je Stoltenberg.\n17.01.2021 Na Kosovu 353 nova slučaja (147)\n17.01.2021 UNS: Prijavljivanje novinara za vakcinaciju do ponedeljka u podne (127)\n17.01.2021 Pantović: Proširena optužnica protiv Đokića (112)\n17.01.2021 U Srbiji 1.317 novozaraženih (96)\n17.01.2021 Pretežno oblačno, temperatura do -2 (93)


Iran, Rusija i Turska nastavljaju mirovne pregovore o Siriji | Nova Zora\nIran, Rusija i Turska nastavljaju mirovne pregovore o Siriji\nIran, Rusija i Turska pokrenuli su novu rundu pregovora u formatu iz Astane između delegata Sirijske vlade i predstavnika opozicionih grupa, nekoliko mjeseci nakon što su unutar-Sirijski mirovni pregovori prekinuti usred pandemije koronavirusa\nU ruskom gradu Sočiju u utorak je počeo 15. sastanak visokih eksperata tri države koje su garant Sirijskog mirovnog procesa, uz prisustvo delegacije UN-a.\nNa dvodnevnom sastanku očekuje se da će Turska, Rusija i Iran razgovarati o situaciji na terenu u Siriji i političkom procesu, kao i naporima na izradi novog ustava za zemlju.\nGaranti procesa iz Astane sastat će se u 15-tom krugu sirijskih mirovnih pregovora u Rusiji, nakon nedavnih neuspjeha sirijskog ustavnog odbora u Ženevi, što je prvi takav sastanak od kraja 2019. godine.\nKrajem januara, Geir Pedersen, specijalni izaslanik UN-a za Siriju, nazvao je januarski sastanak odbora u Ženevi “razočaranjem”.\nGovoreći o Sirijskom režimu koji odbacuje kompromis koji je prihvatila Sirijska opozicija, Pedersen je izjavio da se “ne može tako nastaviti”.\nOčekuje se da će pitanje odbora biti u fokusu ovosedmičnih razgovora u Sočiju.\nSastanci Sirijskog Ustavnog odbora, koji su započeli u oktobru 2019. godine sa 150 članova, prvi su konkretan korak u izradi novog ustava za određivanje budućnosti Sirije.\nIako se određivanje datuma za naredne ustavne pregovore čini teškim, očekuje se da će se na sastancima u Sočiju ponovo intenzivno razgovarati o sastanku odbora.\nOsim samita i sastanaka ministara vanjskih poslova, sastanak u Sočiju bit će prvi put da se delegacije visokih diplomata sastanu kako bi ocijenile situaciju od 14. runde sirijskih mirovnih pregovora iz decembra 2019. godine.\nPedersen je rekao da će prisustvovati razgovorima u Sočiju ako situacija sa pandemijom to dopusti.\nMirovni proces u Astani za okončanje Sirijskog sukoba pokrenut je u januaru 2017. godine na inicijativu Turske, Rusije i Irana.\nSastanci država-garantora iz Astane takođe doprinose unapređenju diplomatskog procesa koji vode Ujedinjene nacije u Ženevi.\nRuski specijalni izaslanik za Siriju, Aleksandar Lavrentiev, također je rekao da sudionici mirovnih pregovora u Siriji u Sočiju razmatraju načine za suzbijanje štetnih posljedica jednostranih američkih i zapadnih sankcija protiv Sirije.\nSAD odbile pozive Rusije da prisustvuje sastanku u Sočiju\nU međuvremenu, Sjedinjene Države odbile su poziv Rusije da pošalju predstavnika na sastanak.\n“Rusija je poslala poziv Sjedinjenim Državama da učestvuju u pregovorima u Sočiju, ali je Washington odbio ponudu”, dodao je Lavrentiev.\nRusija ističe saradnju Teherana i Moskve na rješavanju Sirijske krize\nOdvojeno, iranska delegacija na sastanku u Sočiju, koju je predvodio Ali Asghar Khaji, viši pomoćnik iranskog ministra vanjskih poslova za politička pitanja, održala je sastanke s nizom delegacija na marginama mirovnih pregovora u Siriji.\nNadalje, iranska i turska delegacija insistirale su na tome da ne može biti vojnog rješenja za sirijski sukob.\nDvije strane razgovarale su o najnovijoj situaciji na terenu, uključujući razvoj događaja u sjevernoj provinciji Idlib, kao i o političkom procesu u Siriji, ističući rad Ustavnog odbora.\nIn this article:bliski istok vijesti, Najnovije vijesti iz Sirije, sirija danas, Sirija najnovije vijesti, turska najnovije vijesti, Turska vijesti


Fijat u Kragujevcu počinje da proizvodi novi model 601 | Nova Ekonomija\nU kragujevačkoj fabrici automobila Fijat proizvodiće se potpuno novi model, koji ima radnu oznaku 601, piše dnevni list Politika.\nKako navode, u Srbiju već su stigli Alfredo Leđero, šef svih direktora proizvodnje u Evropi, i Silvija Verneti, zadužena za kompaniju u Kragujevcu a dogovor sa srpskim partnerom očekuje se u utorak ili sredu.\nKako navode, izvesno je da je uz montažu hibridnog modela 550-L sa elektromotorom, u planu je i potpuno novi model automobila koji bi sa proizvodnih traka mogao da siđe već u drugoj polovini naredne godine. radna, nezvanična oznaka je 601.\nNovi B-suv u Kragujevcu bi se proizvodio paralelno sa postojećim modelom 500-L, a u određenom trenutku bi ga nasledio novi model, na koji bi se preorjentisala sva proizvodnja.\nRazlog za verovanje u tu priču je to što segment tog tipa automobila, kojem pripada 500-L, beleži pad prodaje, premda je kragujevački fijat 500 i dalje najprodavaniji u svom segmentu u Evropi, navodi Politika.\nFijat investirao više od 1,4 milijarde evra u fabriku u Kragujevcu\nMolio sam Sagintajeva i Putina za srpski "fijat 500 L"


Brazil je objavio da je postigao sporazum sa američkim Univerzitetom Teksas da u narednih 12 meseci pronađe vakcinu protiv zika virusa.\nMinistar zdravlja Brazila Marselo Kastro izjavio je da će vlada te zemlje investirati milion i 900 hiljada dolara u partnerstvo između Univerziteta Teksas i Instituta Evandro Šagas u narednih pet godina.\nKastro je dodao da je ministarstvo zdravlja sklopilo partnerstva i sa američkim Centrima za kontrolu i prevenciju bolesti i da pokušava da sarađuje sa farmaceutskim gigantom GSK.\nNa pretresu u Senatu čija je tema bila zika virus, direktor Centara za kontrolu i prevenciju bolesti Tomas Friden izjavio je da je pronalaženje bezbedne i efikasne vakcine od "trenutne važnosti".\n“Otkrivamo nove stvari svakodnevno ovom fenomenu i radimo danonoćno da saznamo koliko god možemo što brže možemo, kako bi podelili te informacije i preduzeli odgovarajuću akciju”, rekao je Friden, koji je kao i drugi koji su svedočili naglasili da napori u borbi protiv zika virusa u najvećoj meri treba da se fokusiraju na kontrolu komaraca.\nMedicinski žurnal Nove Engleske juče je objavio izveštaj u kojem se navode najnoviji dokazi koji potvrđuju vezu između zika virusa i povećanja odreženih defekata kod novorođenčadi. Uz izveštaj grupe slovenačkih naučnika, objavljen je i komentar američkih zdravstvenih stručnjaka koji pdržavaju njihove zaključke.\nProfesorka Tatjana Avšic Zupanc, koja je rukovodila studijomna univerzitetskoj klinici u Ljubljani izjavila je za agenciju Rojters da otkrića njenog tima mogu da pruže najuverljivije dokaze do sada da su defekti kod beba povezani sa zika virusom po svemu sudeći uzrokovani replikacijom virusa u mozgu.


Mladi paraćinski karatista Dimitrije Živković osvajač bronze na Svetskim školskim sportskim igrama - Kanal M | Radio Televizija Paraćin\nMladi Dimitrije Živković učenik OŠ „Momčilo Popović Ozren“ u Paraćinu poslednjih dana je jedan od najpopularnijih dečaka ne samo u razredu već i u celoj školi. Jer, retko ko može da se pohvali medaljom na Svetskim školskim sportskim igrama koje su nedavno održane u Srbiji. Iako je ovo takmičenje održano u Beogradu, jedino su karatisti nastupali u Pančevu, a Dimitrije koji se takmičio u katama bio je svrstan u kategoriju dečaka do 13 godina.\nSvetsko školsko prvenstvo se ranijih godina održavalo za učenike srednjih škola, a ove godine je po prvi put održano za dečake i devojčice do 15 godina starosti i to u Beogradu. Pratilac Dimitrija Živkovića u Pančevu bio je nastavnik fizičkog Željko Banović.\nSrbija je bila domaćin takozvane Školarijade koja je trajala od 11. do 19. septembra, a jedini paraćinski predstavnik je bio mladi karatista Dimitrije Živković.\nKao i svako dete, Dimitrije je ovaj sport zavoleo dok još nije pošao u školu na malim ekranima. Proteklih godina bio je učesnik brojnih takmičenja i zemlji i inostranstvu, a u svojoj sobi ima preko 100 medalja.\nUčesnici prve, istorijske Školarijade takmičili su se u atletici, badmintonu, košarci, šahu, fudbalu, džudou, karateu, orijentiringu, plivanju, stonom tenisu, rvanju i odbojci. Svi oni bili su smešteni u Beogradu, u kojem su se održala takmičenja u većini sportova, izuzev orijentiringa – na Kosmaju, atletike – u Sremskoj Mitrovici i karateu – u Pančevu.\nTags: #takmičenje, borilački sport, karate, kate, kimono, školske igre\nPrevious PostParaćinski orijentirac Marko Radovanović odličan na Prvenstvu Jugoistočne Evrope\nNext PostOdbojkašice Borca spremne za početak sezone


Nakon poslaničkog pitanja\nArnaut: Ogromna novčana izdvajanja za medijsku promociju institucije koja nema konkurenciju\nCentralna banka BiH uputila je Parlamentarnoj skupštini BiH odgovor na poslaničko pitanje poslanika Damira Arnauta o tome koliko je u medijima u 2019., 2020. te 2021. uplatila sredstava. Arnaut je tražio da mu se dostavi uplata iznosa za svako pravno lice, međutim u odgovoru je dobio informacije o zbirnim uplatama za određenu grupu medija po godinama.\nTako je, prema odgovoru iz Centralne banke u 2019. godinu za medijske kuće izdvojeno 60.353 KM, u 2020. godini 49.159 KM, a u ovoj godini 28.686 KM.\nZašto Senad Softić već tri mjeseca odbija odgovoriti na poslanička pitanja o ogromnim novčanim izdvajanjima za medijsku promociju Centralne banke 🇧🇦, institucije koja nema konkurenciju? pic.twitter.com/XbVLZYWpYt\n— Damir Arnaut MP (@MpDamir) September 16, 2021\nU 2019. i 2020. godini su, kako su naveli, svrhe plaćanja medijima bile: objava promotivnog teksta, zatim oglasi, konkursi, smrtovnice, čestitke za 1. maj, za dan štednje, za Novu godinu.\n(Uplata za 2019. godinu) U priloženim faksimilima Centralne banke BiH možete pročitati kome je Centralna banka doznačila sredstva za medijsku promociju\nU ovoj godini sredstva su izdvojena i za „promociju 20. godišnjice platnih sistema, kao i za izradu medijske analize.\nArnaut se nedavno po ovom pitanju oglasio na društvenim mrežama upitavši zašto Senad Sfotić (guverner Centralne nabke) već tri mjeseca odbija odgovoriti na „poslanička pitanja o ogromnim novčanima izdvajanjima za medijsku promociju Centralne banke, institucije koja nema konkurenciju“.\n(Uplata za 2020. godinu) U priloženim faksimilima Centralne banke BiH možete pročitati kome je Centralna banka doznačila sredstva za medijsku promociju\nSoftić u odgovoru navodi da je razlog zbog kojeg duže nije odgovoreno „je taj što se u prethodnom periodu prioritet dao nekim drugim, izuzetno važnim pitanjima za poslovanje CB BiH kao što što su aktivnosti na osiguranje kontinuiteta poslovanja…“. Softić u odgovoru naglašava i da su u odnosu na radniji period ostvarene značajne uštede kada je u pitanju trošenje sredstava medijskim kućama. Tako ističe da je samo u 2015. godini za sedam mjeseci potrošeno 125.000 KM.\n(Uplata za 2021. godinu) U priloženim faksimilima Centralne banke BiH možete pročitati kome je Centralna banka doznačila sredstva za medijsku promociju\n– CB BiH posvećuje posebnu pažnju upravo komunikaciji sa javnošću jer je percepcija javnosti o aktivnostima CB i politici koju vodi ključna za stabilnost domaće valute i time monetarne politike u zemlji“ – jedan je od Softićevih odgovora.


Poziv za obuku "Dobra vest vidljivost znači" ~ Mreza Kreativnih Ljudi\nPoziv za obuku "Dobra vest vidljivost znači"\n10.9.16 desavanja, obrazovanje No comments\nDobra vest vidljivost znači\nPOZIV UDRUŽENJIMA IZ NOVOG SADA ZA OBUKU „DOBRA VEST VIDLJIVOST ZNAČI“\nUdruženje Remiks iz Novog Sada raspisalo je poziv za učešće na obuci namenjenoj predstavnicima/ama udruženja mladih i udruženja za mlade sa teritorije Grada Novog Sada.\nObuka će biti sprovedena u okviru projekta "Dobra vest vidljivost znači" koji se realizuje u okviru Lokalnog akcionog plana za mlade Grada Novog Sada, a finansijski je podržan od strane Gradske uprave za sport i omladinu Grada Novog Sada.\nCilj obuke je podizanje kapaciteta omladinskih radnika/ca i njihovih udruženja za pravovremeno i pravilno informisanje mladih.\nObuka podrazumeva teorijski i praktični deo. U okviru obuke mladi će steći znanje o načinima informisanja mladih putem medija i drugih alata, a takođe će unaprediti veštine usmene i pisane komunikacije. Teorijski deo obuke obuhvata 6 radionica (obavljaće se vikendom) u periodu od septembra do decembra 2016. godine dok praktični deo podrazumeva gostovanja u medijima i posetu nekoj od redakcija u Novom Sadu. Polaznici/e će imati i online mentorski rad sa predavačima.\nObuka je namenjena osobama koje se u svojim organizacijama bave komunikacijom sa medijima.\nPopunjen formular šalje se na adresu udruzenjeremiks@gmail.com do 20. septembra 2016. godine na koji takođe možete poslati i sva druga pitanja u vezi ovog konkursa. Organizacije koje budu odabrane za učešće biće obaveštene o prvom terminu obuke i drugim detaljima putem emaila. Učešće je besplatno. Prijavni formular se može preuzeti OVDE.\nUdruženje Remiks osnovano je 2013. godine sa sedištem u Novom Sadu radi unapređenja kvaliteta života ljudi u savremenom društvu.


Ostvareni planirani poslovni prihodi uz iskorak ka digitalizaciji - Biznis i Finansije\nHome\tPromo\tOstvareni planirani poslovni prihodi uz iskorak ka digitalizaciji\nNelt Grupa ostvarila je u 2020. planirani konsolidovani prihod u iznosu od 940 miliona evra. Nelt Grupa, lider u pružanju najsavremenijih usluga u oblasti distribucije i logistike, koji zapošljava 4.000 ljudi u 15 kompanija, na 11 tržišta u Jugoistočnoj Evropi i Africi, preko 25 godina konstantno ulaže u razvoj poslovanja, primenu novih tehnologija i afirmaciju zaposlenih.\n„Godina koju ispraćamo je bila godina požrtvovanosti svih u Neltu. Naš lanac snabdevanja je neprekidno funkcionisao na svim tržištima na kojima poslujemo i time omogućio nesmetanu nabavku ključnih proizvoda svim potrošačima. Zakoračili smo značajnije u proces digitalizacije, omogućili veću efikasnost poslovnih procesa i nastavili sa investicijama. Bazirana na kompanijskim vrednostima, transformacija biznisa se nastavlja u želji da obezbedimo dugoročnu perspektivu poslovanja Nelta i naših poslovnih partnera“, izjavio je Miloš Jelić, generalni direktor Nelt Grupe.\nTokom godine obeležene Covidom, Nelt je obezbedio sve raspoložive mere zaštite i edukacije zaposlenih, vodeći pre svega računa o njihovom zdravlju, ali i o neophodnosti kontinuiteta poslovanja. Donacijom zdravstvenim sistemima u regionu u iznosu od preko 350.000 eura, kompanija Nelt je poslala poruku da je iskren i stabilan partner i oslonac zajednice u kojoj posluje.\nKroz kreiranje i lansiranje mobilne aplikacije „Nelt Market“ na tržištu Srbije, ponovo je dokazana liderska pozicija kompanije u distribuciji robe široke potrošnje. U saradnji sa principalom Philip Morris International (PMI) pokrenut je globalni pionirski projekat u oblasti digitalne trgovine duvanskim proizvodima ka maloprodaji.\nPlanirane investicije za 2021. godinu iznose više od 10 miliona eura, pre svega u proširenje prvog privatnog Intermodalnog terminala u Dobanovcima, ali i drugim ekološkim, tehnološkim i transportnim segmentima poslovanja svih kompanija u okviru Nelt Grupe.\nNa Vol Stritu ove nedelje je počelo trgovanje vodom\nErste Grupa prognozira pad srpskog BDP-a u 2020. godini od 1%


Korona žurke u Americi: Zarazom do kolektivnog imuniteta - 09.05.2020, Sputnik Srbija\nU američkoj saveznoj državi Vašington prvi put su održane „korona žurke“ na kojima su se okupili ljudi koji žele da se što pre zaraze kovidom 19, kako bi stekli... 09.05.2020, Sputnik Srbija\nvirus korona se širi planetom, vesti, vašington\nCC0 / / Kućna žurka, večera, gosti, ilustracija.\nU američkoj saveznoj državi Vašington prvi put su održane „korona žurke“ na kojima su se okupili ljudi koji žele da se što pre zaraze kovidom 19, kako bi stekli imunitet, piše „Tek tajms“.\nIako su u većini zemalja sveta uvedena ograničenja zbog virusa korona i vlasti apeluju na građane da što manje smanje kontakte, postoje ljudi koji su sigurni da se treba što pre zaraziti kako bi se stekao imunitet. Portal navodi da su u poslednje vreme u SAD održane bar dve „korona žurke“, organizove s ciljem širenja zaraze.\nKako se navodi, administracija okruga Vola Vola savezne države Vašington saopštila je da su održane „korona žurke“. Prema informacijama lokalnih vlasti, okupljeni na žurci „namerno su dolazili u blizak kontakt sa zaraženom osobom u nadi da će se i oni zaraziti“. Na kraju je kovid 19 dijagnostikovan kod dvoje od 20 ljudi koji su prisustvovali okupljanju. Njihovo stanje nije zahtevalo hospitalizaciju, a vlasti objašnjavaju da je reč o mladim ljudima.\n„Mi bismo hteli da steknemo uslove za ukidanje ograničenja na lokalnom nivou. Ali ako naši stanovnici ne poštuju mere fizičkog rastojanja, nego umesto toga namerno pokušavaju da se zaraze, mi se samo udaljavamo od ukidanja mera“, istakla je direktorka uprave za zdravstvo u okrugu Vola Vola Megan Debolt.\nZvaničnici okruga ističu da su mladi ljudi priznali da nisu razmišljali o tome da mogu preneti virus nekome ko je osetljiviji i kod koga može rezultirati smrtnim ishodom.\n„Sada su svesni da ugrožavaju svoje bližnje, prijatelje i druge ljude, i veoma se stide“, sitakla je Deboltova.\nPrema pisanju protala, administracija tog orkuga saopštila je da su ranije održavane slične „varičela žurke“, na koje su roditelji dovodili nevakcinisanu decu, kako bi se zarazili i prebolovali zarazu.